polyglot-tagger/wikipedia-language-snippets-filtered huggingface dataset:
ಕೈಗಾರೀಕರಣವು ಕಾರ್ಖಾನೆಯ ಸೃಷ್ಟಿಗೆ ಕಾರಣವಾಯಿತು. ವಿವಾದಾತೀತವಾಗಿ ಜಾನ್ ಲೊಂಬೆಯ ಡರ್ಬಿಯಲ್ಲಿರುವ ಜಲ-ಶಕ್ತಿಯ ರೇಷ್ಮೆ ಗಿರಣಿಯು ೧೭೨೧ರಲ್ಲಿ ಕಾರ್ಯಾರಂಭಗೊಂಡಿತು. ಹತ್ತಿ ನೂಲುವ ಪ್ರಕ್ರಿಯೆ ಯಾಂತ್ರೀಕರಣಕ್ಕೆ ಒಳಗಾದ ನಂತರ ಕಾರ್ಖಾನೆ ಆರಂಭವಾಯಿತು.
ಕೈಗಾರೀಕರಣಕ್ಕೆ ಪರಿವರ್ತನೆಯು ಕಷ್ಟಕರವಾಗಿತ್ತು. ಉದಾಹರಣೆಗೆ,ಲುಡೈಟ್‌ರು ಎಂದು ಹೆಸರುವಾಸಿಯಾದ ಕೆಲವು ಇಂಗ್ಲೀಷ್ ಕಾರ್ಮಿಕರ ತಂಡವು ರಚನೆಯಾಗಿ ಕೈಗಾರೀಕರಣದ ವಿರುದ್ಧ ಪ್ರತಿಭಟಿಸಿದರು ಮತ್ತು ಕೆಲವು ಭಾರಿ ಕಾರ್ಖಾನೆಗಳನ್ನು ಧ್ವಂಸಮಾಡಿದರು.
ಸಾಮಾಜಿಕ ರಚನೆಗೆ ಸಂಬಂಧಿಸಿದಂತೆ, ಕೈಗಾರಿಕಾ ಕ್ರಾಂತಿಯು ಭೂಮಾಲೀಕ ಗಣ್ಯವರ್ಗದ ವ್ಯಕ್ತಿಗಳು ಮತ್ತು ಕೆಳವರ್ಗದ ಜನರ ವಿರುದ್ಧ ಮಧ್ಯಮವರ್ಗದ ಕೈಗಾರಿಕೋದ್ಯಮಿಗಳು ಮತ್ತು ಉದ್ಯಮಿಗಳಿಗೆ ಲಭಿಸಿದ ಜಯಕ್ಕೆ ಸಾಕ್ಷಿಯಾಗಿದೆ.
ಕಬ್ಬಿಣ ಅಗ್ಗದ ಮತ್ತು ವಿಪುಲವಾಗಿ ಲಭ್ಯವಾಗುತ್ತಿದ್ದಂತೆ,ಅಬ್ರಾಹಂ ಡರ್ಬಿ ೧೭೭೮ರಲ್ಲಿ ನಾವೀನ್ಯತೆಯ ಕಬ್ಬಿಣದ ಸೇತುವೆ ನಿರ್ಮಿಸಿದ ಬೆನ್ನ ಹಿಂದೆಯೇ ಅದು ಪ್ರಮುಖ ನಿರ್ಮಾಣ ವಸ್ತುವಾಗಿ ಕೂಡ ಬಳಕೆಯಾಯಿತು.
ಈ ಪದವನ್ನು ಜನಪ್ರಿಯಗೊಳಿಸಿದ ಹಿರಿಮೆ ಆರ್ನಾಲ್ಡ್ ಟಾಯ್ನ್‌ಬೀ ಅವರಿಗೆ ಸಲ್ಲುತ್ತದೆ. ಅವರು ೧೮೮೧ರಲ್ಲಿ ನೀಡಿದ ಉಪನ್ಯಾಸಗಳು ಈ ಬಗ್ಗೆ ವಿಸ್ತೃತ ವಿವರಣೆಯನ್ನು ನೀಡಿವೆ.
ಇನ್ನೊಂದು ಮುಖ್ಯವಾದ ಸಂಗತಿ ೧೭೫೬ರಲ್ಲಿ ಬ್ರಿಟಿಷ್ ಎಂಜಿನಿಯರ್ ಜಾನ್ ಸ್ಮೀಟನ್ ಅವರಿಂದ ೧೩ ಶತಮಾನಗಳ ಕಾಲ ಅಳಿಸಿಹೋಗಿದ್ದ ಕಾಂಕ್ರೀಟ್ ಮರುಶೋಧನೆ.
ಬ್ರಿಟನ್ ಕಾಲುವೆ ಜಾಲದ ಜತೆಗೆ ಈಗಲೂ ಉಳಿದುಕೊಂಡಿರುವ ಗಿರಣಿ ಕಟ್ಟಡಗಳು ಬ್ರಿಟನ್‌ನಲ್ಲಿ ಎದ್ದುಕಾಣುವ ಮುಂಚಿನ ಕೈಗಾರಿಕೆ ಕ್ರಾಂತಿಯ ಕಾಯಂ ಲಕ್ಷಣಗಳಲ್ಲಿ ಒಂದಾಗಿದೆ.
ಕೈಗಾರಿಕಾ ಕ್ರಾಂತಿಯ ಪ್ರಾರಂಭವು ಸಣ್ಣ ಸಂಖ್ಯೆಯ ತಾಂತ್ರಿಕ ನಾವೀನ್ಯಗಳಿಗೆ ನಿಕಟ ಸಾಮೀಪ್ಯ ಹೊಂದಿದೆ,ಇವು ೧೮ನೇ ಶತಮಾನದ ಉತ್ತರಾರ್ಧದಲ್ಲಿ ರೂಪುತಳೆದಿತ್ತು.
ವಾಟ್ ಹಕ್ಕುಸ್ವಾಮ್ಯತೆ ಅಂತ್ಯಗೊಂಡ ೧೯ನೇ ಶತಮಾನದ ಪೂರ್ವದಲ್ಲಿ ಉಗಿ ಯಂತ್ರವು ಸಂಶೋಧಕರು ಮತ್ತು ಎಂಜಿನಿಯರುಗಳಿಂದ ಅನೇಕ ಸುಧಾರಣೆಗಳಿಗೆ ಒಳಪಟ್ಟಿತು.
'ಜಾಗರ್ಸ್ ಪಾರ್ಕ್' ನಲ್ಲಿ ಮಹಿಳೆಯರಿಗೆ, ಮತ್ತು ಮಕ್ಕಳಿಗೆ, 'ಯೋಗಾಭ್ಯಾಸದ ಕಮ್ಮಟಗಳು' ಪ್ರಾರಂಭವಾಗಿವೆ. ಪುರುಷರಿಗೆ ಸದ್ಯದಲ್ಲೇ ಪ್ರಾರಂಭವಾಗುವ ಸಿದ್ಧತೆಗಳು ನಡೆದಿವೆ. ಮಕ್ಕಳಿಗೆ 'ಕರಾಟೆ ಶಿಕ್ಷಣ'ವನ್ನೂ ಇಲ್ಲೇ ವಾರದ ಕೆಲವು ದಿನಗಳಲ್ಲಿ ಆಯೋಜಿಸಲಾಗಿದೆ.'ಮಕ್ಕಳಿಗೆ ಮತ್ತು ವಯಸ್ಕರಿಗೆ ಜೋಕಾಲೆಗಳು', 'ಮಕ್ಕಳಿಗೆ ಜಾರೋಬಂಡೆಗಳು', 'ವ್ಯಾಯಾಮಮಾಡಲು ಕಬ್ಬಿಣದ ಬಾರ್' ವ್ಯವಸ್ಥೆಯಾಗಿದೆ. 'ಪಾರ್ಕ್ ನ ಸುತ್ತಲೂ ಗೋಡೆ'ಯನ್ನು ನಿರ್ಮಿಸಿ, 'ಜಾಗಿಂಗ್ ವಲಯದ ರಸ್ತೆಯನ್ನು ಅಗಲ'ಗೊಳಿಸಲಾಗಿದೆ.
ಪಾರ್ಕ್ ನಲ್ಲಿ '೩ ಲೈಟ್ ಕಂಬ'ಗಳನ್ನು ನೆಟ್ಟು ಅವುಗಳಮೇಲೆ 'ಟ್ಯೂಬ್ ಲೈಟ್' ಗಳನ್ನು ಹೊಂದಿಸಿದ್ದಾರೆ. ಪಾರ್ಕ್ ನಿಂದ ಹೊರರಸ್ತೆಗೆ ಹೋಗುವ ದಾರಿಯಲ್ಲಿ 'ಎರಡು ಟ್ಯೂಬ್ ಲೈಟ್' ಗಳನ್ನು ಅಳವಡಿಸಿದ್ದಾರೆ. 'ವಾಚ್ ಮನ್' ಕುಳಿತುಕೊಳ್ಳಲು ಅಥವಾ ಸಾಮಾನುಗಳನ್ನು ಇಡಲು ಅನುಕೂಲವಾಗುವಂತೆ 'ಚಿಕ್ಕ ಕೊಠಡಿ'ಯನ್ನು ನಿರ್ಮಾಣಮಾಡಲಾಗಿದೆ. 'ಲೈಟ್ ಸ್ವಿಚ್ ಗಳಿಗಾಗಿಯೇ ಒಂದು 'ಸ್ವಿಚ್ ಹೌಸ್' ನಿರ್ಮಾಣಮಾಡಿದ್ದಾರೆ.
ಕಾರ್ಪೊರೇಟರ್,’ಕಿರೀಟ್ ಸೋಮಯ್ಯ,’ ನವರಿಂದ ಹಿಡಿದು, ಅನೇಕ ಮಹನೀಯರು, ’ಜಾಗರ್ಸ್ ಪಾರ್ಕ್’,ನ ಸ್ಥಾಪನೆಗೆ ಕಾರಣಕರ್ತರಾಗಿದ್ದಾರೆ.'ಹಿಮಾಲಯ ಸೊಸೈಟಿಯ ಆಡಳಿದ ವ್ಯಾಪ್ತಿಯಲ್ಲಿರುವ ಖಾಸಗಿ ಜಾಗರ್ಸ್ ಪಾರ್ಕ್', ಈಗೇನೋ ಸುವ್ಯವಸ್ಥಿತವಾಗಿದೆ. ಆದರೆ, ಇದರ ಹಿಂದೆ ದುಡಿದವರಲ್ಲಿ, ಶ್ರೀ.ಕೃಷ್ಣನ್, ಶ್ರೀ.ಗೋವಿಂದನ್, ಶ್ರೀ.ವಿಕಾಸ್ ಹಳ್ದಂಕರ್'ಡಾ.ಕುಲಕರ್ಣಿ', 'ಶ್ರೀ.ಜಗ್ತಾಪ್', 'ಶ್ರೀ.ಟೋನಿ' ಮುಖ್ಯರು. ಎಲ್ಲಿಯೂ ಖಾಲಿಜಾಗದ ಕೊರತೆಯಿರುವ, ಮುಂಬೈನಲ್ಲಿ ಇಂಥ ಖಾಸಗಿ/ಸಾರ್ವಜನಿಕ ಉದ್ಯಾನಗಳನ್ನು ಸ್ಥಾಪಿಸುವುದು ಮತ್ತು ಅವನ್ನು ಸುಸಜ್ಜಿತವಾಗಿ ವ್ಯವಸ್ಥಿತವಾಗಿ ನೋಡಿಕೊಳ್ಳುವುದು ಸವಾಲಿನ ಕೆಲಸವಾಗಿದೆ. 'ಮ್ಯುನಿಸಿಪಲ್ ಉದ್ಯಾನ'ಗಳು ಕೆಲವೆಡೆ ಸಮರ್ಪಕವಾಗಿ ಕೆಲಸಮಾಡುತ್ತಿವೆ. ಆದರೆ ಅಲ್ಲಿನ 'ಆಡಳಿತವ್ಯವಸ್ಥೆ'ಯಲ್ಲಿ ಹಲವು ಕೊರತೆಗಳಿವೆ.
'ಘಾಟ್ಕೋಪರ್ ರೈಲ್ವೆ ಸ್ಟೇಶನ್' ದಲ್ಲಿ ೪೨೯ ಬಸ್ ಸಿಗುತ್ತದೆ. ಅದರಲ್ಲಿ ಕುಳಿತು ಕೊನೆಯ ಸ್ಟಾಪ್ ಇಳಿದು, ಸ್ವಲ್ಪ ನಡೆದರೆ ಸುವ್ಯವಸ್ಥಿತವಾಗಿ ನಿರ್ಮಿಸಿರುವ ಈ ಖಾಸಗೀ ಉದ್ಯಾನ ಕಾಣಿಸುತ್ತದೆ. ಇಲ್ಲಿ ಶಾಂತಿ, ಸಮಾಧಾನಗಳು ಸಿಗುತ್ತವೆ. ಸುತ್ತಲೂ ಗಿಡಮರಗಳನ್ನು ನೊಡಲು ಆನಂದವಾಗುತ್ತದೆ. ರಾತ್ರಿಯ ಸಮಯದಲ್ಲಿ 'ಜಾಗಿಂಗ್' ಮಾಡುವವರಿಗಾಗಿ, ೩ ಲೈಟ್ ಕಂಬಗಳನ್ನು ಸ್ಥಾಪಿಸಲಾಗಿಗೆ. ಪ್ರತಿಕಂಬದಲ್ಲೂ ೪ ಟ್ಯೂಬ್ ಲೈಟ್ ಗಳನ್ನು ಅಳವಡಿಸಲಾಗಿದೆ. ಹುಲ್ಲಿನಮೇಲೆ ಅನೇಕ ಜನ, ಮಕ್ಕಳು, ಅವರ ತಂದೆ-ತಾಯಂದಿರು, 'ಶಟಲ್ ಕಾಕ್ ಆಟ'ವನ್ನು ಆಡಲು ಚೆನ್ನಾಗಿ 'ಲೈಟ್ ವ್ಯವಸ್ಥೆ'ಯನ್ನು ಮಾಡಲಾಗಿದೆ.
'ಮೊ. ಆರೀಫ್ ಖಾನ್ ಹಿಮಾಲಯ ಜಾಗರ್ಸ್ ಪಾರ್ಕ್,' ಘಾಟ್ಕೋಪರ್ ಪಶ್ಚಿಮದಲ್ಲಿರುವ, 'ಹಿಮಾಲಯ ಹೌಸಿಂಗ್ ಸೊಸೈಟಿ'ಯಲ್ಲಿದೆ. 'ಗೋವಿಂದ್ ನಗರ ವೆಲ್ಫೇರ್ ಅಸೋಸಿಯೇಷನ್' ನ ವತಿಯಿಂದ ನಿಯೋಜಿಸಲ್ಪಟಿದ್ದ ಈ ಖಾಸಗೀ ಉದ್ಯಾನ,ಹಲವು ಕಾರಣಗಳಿಂದ ನಾಗರಿಕರಿಗೆ ಸುವಿಧತೆ ಕಡಿಮೆಯಾಗಿತ್ತು. ಈ ಪ್ರದೇಶದ ಅಭ್ಯರ್ಥಿ, 'ಆರೀಫ್ ಖಾನ್' ಚುನಾಯಿತರಾಗಿ ಬಂದಮೇಲೆ, ಉದ್ಯಾನದ ತೊಂದರೆಗಳನ್ನು ವಿಚಾರಿಸಿ ತಿಳಿದುಕೊಂಡು ಅದಕ್ಕೆ ತಕ್ಕ ವ್ಯವಸ್ಥೆಯನ್ನು ಮಾಡಿದ್ದಾರೆ.
'ನಸೀಮ್ ಖಾನ್,' 'ಮಹಾರಾಷ್ಟ್ರ ರಾಜ್ಯದ ಮಂತ್ರಿ'ಯಾಗಿ ಚುನಾಯಿತರಾಗಿ ಬಂದಮೇಲೆ, 'ಹಿಮಾಲಯ ಜಾಗರ್ಸ್ ಪಾರ್ಕ್' ನ ಪುನರುದ್ಧಾರ ಕಾರ್ಯ ಜರುಗಿ, ಉದ್ಯಾನದ ಸರ್ವತೋಮುಖ ಪ್ರಗತಿಯಾಯಿತು. 'ಯೋಗ ಶಿಕ್ಷಣ ಕೇಂದ್ರ', ಜಾಗಿಂಗ್ ಮಾಡಲು ಕಾಲು ದಾರಿ,ಮತ್ತು ಅನೇಕ ಸೌಲಭ್ಯಗಳು ದೊರಕಲಾರಂಭಿಸಿದವು.
ಜುಲೈ 5ರ ಇಡೀ ಸಾಯಂಕಾಲ ನಡೆದ ರೆಕಾರ್ಡಿಂಗ್ ಸಮಯದಲ್ಲಿ ಏನೂ ಫಲ ಕಾಣದೆ, ರಾತ್ರಿ ಗಾಢವಾಗುತ್ತಿದ್ದಂತೆ, ಎಲ್ಲಾ ನಿಷ್ಫಲವೆಂಬ ಭಾವ ಮೂಡುತ್ತಿದ್ದಂತೆಯೇ, ಕೊಂಚ ಲಾಭ ಕಾಣುವಂತಾಯಿತು. ಇನ್ನು ಉಪಯೋಗವಿಲ್ಲವೆಂದು ಮನೆಗೆ ಹೊರಡಬೇಕೆಂದಿರುವಾಗ ಪ್ರೀಸ್ಲಿ 1946ರ ಬ್ಲೂಸ್ ನ ಹಾಡಾದ, ಆರ್ಥರ್ ಕ್ರುಡುಪ್ ವಿರಚಿತ "ದಟ್ಸ್ ಆಲ್ ರೈಟ್" ಹಾಡತೊಡಗಿದ. "ಇದ್ದಕ್ಕಿದ್ದಂತೆ ಪ್ರೀಸ್ಲಿ ಈ ಹಾಡನ್ನು ಹಾಡತೊಡಗಿದ, ಕುಣಿಯುತ್ತಾ ಅಲ್ಲಿಂದಿಲ್ಲಿಗೆ ಜಿಗಿದಾಡತೊಡಗಿದ, ಬಿಲ್ ಸಹ ತನ್ನ ಬ್ಯಾಸ್ ಎತ್ತಿಕೊಂಡು ಇವನೊಡನೆ ನೆಗೆದಾಡಲಾರಂಭಿಸಿದ ಮತ್ತು ನಾನೂ ಅವರೊಡನೆ ಸೇರಿಬಿಟ್ಟೆ" ಎನ್ನುತ್ತಾರೆ. ಮೂರ್. ಕಂಟ್ರೋಲ್ ಬೂತ್ ನ ಬಾಗಿಲನ್ನು ತೆರೆದು ನಿಂತಿದ್ದ ಸ್ಯಾಮ್ ತಲೆ ತೂರಿಸಿ "ಏನು ಮಾಡುತ್ತಿದ್ದೀರಿ?" ಎಂದ. "ಗೊತ್ತಿಲ್ಲ" ಎಂದೆವು ನಾವು. "ಸರಿ. ಮತ್ತೆ ಶುರುಹಚ್ಚಿಕೊಳ್ಳಿ. ಎಲ್ಲಿಂದ ಆರಂಭಿಸಬೇಕೆಂದು ನೋಡಿಕೊಂಡು ಮತ್ತೆ ಅದನ್ನೇ ಮಾಡಿ" ಎಂದ ಫಿಲಿಪ್. ಹಾಡು ಆರಂಭವಾಗುತ್ತಿದ್ದಂತೆಯೇ ಫಿಲಿಪ್ಸ್ ತಕ್ಷಣ ರೆಕಾರ್ಡ್ ಮಾಡಿಕೊಳ್ಳಲು ಆರಂಭಿಸಿದ. ಆತ ಹುಡುಕುತ್ತಿದ್ದ ಧ್ವನಿ ಅವನಿಗೆ ದೊರಕಿತ್ತು!
ಮೂರು ದಿನಗಳ ನಂತರ ಮೆಂಫಿಸ್ ನ ಜನಪ್ರಿಯ ಡಿಸ್ಕ್ ಜಾಕಿ ದ್ಯೂಯೀ ಫಿಲಿಪ್ಸ್ ತನ್ನ ರೆಡ್, ಹಾಟ್, ಎಂಡ್ ಬ್ಲೂ ಷೋನಲ್ಲಿ "ದಟ್ಸ್ ಆಲ್ ರೈಟ್" ಹಾಡನ್ನು ಪ್ರಸಾರಮಾಡಿದ. ಹಾಡುಗಾರ ಯಾರೆಂದು ತಿಳಿಯಲು ಶ್ರೋತೃಗಳು ಫೋನ್ ಮಾಡಲಾರಂಭಿಸಿದರು. ಆ ಹಾಡಿನ ಬಗ್ಗೆ ಆಸಕ್ತಿ ಎಷ್ಟಿತ್ತೆಂದರೆ ಪ್ರಸಾರದ ಕಡೆಯ ೆರಡು ಗಂಟೆಗಳಲ್ಲಿ ಅದನ್ನು ಪದೇ ಪದೇ ಪ್ರಸಾರ ಮಾಡಿದ. ಪ್ರೀಸ್ಲಿಯನ್ನು ಸಂದರ್ಶಿಸುತ್ತಾ ಫಿಲಿಪ್ಸ್, ಕೇಳುಗರು ಪ್ರೀಸ್ಲಿ ಕರಿಯನೆಂದು ತಿಳಿದಿರುವ ಅಭಿಪ್ರಾಯ ಹೋಗಲಾಡಿಸುವ ಸಲುವಾಗಿ, ಪ್ರೀಸ್ಲಿ ಯಾವ ಶಾಲೆಯಲ್ಲಿ ಓದುತ್ತಿರುವವನೆಂದು ಕೇಳಿದ. ಮುಂದಿನ ಕೆಲವು ದಿನಗಳಲ್ಲಿ ಈ ಮೂವರೂ ಬ್ಲೂಗ್ರ್ಯಾಸ್ ನ ಗೀತೆಯಾದ, ಬಿಲ್ ಮನ್ರೋ ಬರೆದ "ಬ್ಲೂ ಮೂನ್ ಆಫ್ ಕೆಂಟಕಿ" ಎಂಬ ಹಾಡನ್ನು ವಿಶಿಷ್ಠವಾದ ಶೈಲಿಯಲ್ಲಿ, "ಸ್ಲ್ಯಾಪ್ ಬ್ಯಾಕ್" ಎಂದು ಫಿಲಿಪ್ಸ್ ನಿಂದ ಹೆಸರಿಸಲ್ಪಟ್ಟ ಜ್ಯೂರಿ-ಮಿಶ್ರಿತ ಪ್ರತಿಧ್ವನಿಯ ಅನುಭವ ನೀಡುವ ಸದ್ದನ್ನು ಉಪಯೋಗಿಸಿ ರೆಕಾರ್ಡ್ ಮಾಡಿದರು. ವಿಭಾಗದಲ್ಲಿ "ದಟ್ಸ್ ಆಲ್ ರೈಟ್" ಮತ್ತು ಅದರ ಹಿಂದಿನ ಭಾಗದಲ್ಲಿ "ಬ್ಲೂ ಮೂನ್ ಆಫ್ ಕೆಂಟಕಿ" ರೆಕಾರ್ಡ್ ಆಗಿರುವಂತಹ ಮುದ್ರಿಕೆಯು ತಯಾರಾಯಿತು.
ಮತ್ತೊಂದು ತ್ರಾಸದಾಯಕ ಪ್ರವಾಸದ ಮಧ್ಯದಲ್ಲಿ, ಜೂನ್ 5ರಂದು, ಯ ಹಾಲಿವುಡ್ ಸ್ಟುಡಿಯೋದಲ್ಲಿ ಮಿಲ್ಟನ್ ಬರ್ಲೆ ಷೋ ನಲ್ಲಿ ಎರಡನೆಯ ಬಾರಿ ಪ್ರೀಸ್ಲಿ ಕಾಣಿಸಿಕೊಂಡನು. ಬರ್ಲೆ "ಅವರು ನಿನ್ನನ್ನು ನೋಡಲಿ ಮಗನೆ" ಎನ್ನುತ್ತಾ ಪ್ರೀಸ್ಲಿಯು ತನ್ನ ಗಿಟಾರನ್ನು ವೇದಿಕೆಯ ಹಿಂಭಾಗದಲ್ಲೇ ಬಿಟ್ಟು ಬರಲು ಒಪ್ಪಿಇಸದನು. ಪ್ರದರ್ಶನ ನೀಡುತ್ತಿದ್ ಪ್ರೀಸ್ಲಿ ಇದ್ದಕ್ಕಿದ್ದಂತೆ ಸನ್ನೆ ಮಾಡಿ ಮೇಲುಸ್ತರದಲ್ಲಿ ತನ್ನ "ಹೌಂಡ್ ಡಾಗ್" ಹಾಡನ್ನು ನಿಲ್ಲಿಸಿ, ಮಂದಗತಿಯಲ್ಲಿ ಶಕ್ತಿಯುತವಾದ ಮತ್ತು ಅತಿಯಾದ ಸೊಂಟದ ಕೆಳಭಾಗವನ್ನು ತಿರಿತಿರಿ ತಿರುಗಿಸುವ ಕ್ರಮವನ್ನು ಆರಂಭಿಸಿದ. ಪ್ರೀಸ್ಲಿಯ ಈ ವಿಧದ ದೇಹಚಾಲನೆ ವಿವಾದದ ಅಲೆಗಳನ್ನೇ ಹುಟ್ಟುಹಾಕಿತು. ಟಿಲಿವಿಸನ್ ವಿಮರ್ಶಕರು ಕೃದ್ಧರಾದರು: ದ ನ್ಯೂಯಾರ್ಕ್ ಟೈಮ್ಸ್ ನ ಜ್ಯಾಕ್ ಗೌಲ್ಡ್ "ಮಿಸ್ಟರ್ ಪ್ರೀಸ್ಲಿಗೆ ಹೇಳಿಕೊಳ್ಳುವಂತಹ ಗಾಯನ ಕೌಶಲವಿಲ್ಲ.
ಅವನ ವಾಕ್ ಶೈಲಿಯು, ಹಾಗೆಂದು ಅದನ್ನು ಕರೆಯಬಹುದಾದಲ್ಲಿ, ನಿಯಮಿತವಾದ ಬದಲಾವಣೆಗಳನ್ನು ಹೊಂದಿದೆ; ಆಗತಾನೇ ಸಂಗೀತ ಕಲಯಲಾರಂಭಿಸಿದವನ್ಉ ಬಾತ್ ಟಬ್ ನಲ್ಲಿ ಹಾಡಿಕೊಳ್ಳುವ ಸಂಗೀತದಂತಿದೆ. ಅವನ ಒಂದು ವೈಶಿಷ್ಟ್ಯವೆಂದರೆ ಅವನ ತೀವ್ರವಾದ ದೇಹವಚಾಲನೆ. ಬರ್ಲಸ್ಕ್ ರನ್ ವೇ ಯ ಹಾಡುತ್ತಿದ್ದ ಹೊನ್ನಗೂದಲಿನ ಸುಂದರಿಯರ ಉದ್ರೇಕಕರ ಬಳುಕುವಿಕೆಯಂತೆಯೇ" ಎಂದು ಬರೆದರು. ನ್ಯೂಯಾರ್ಕ್ ಡೈಲಿ ನ್ಯೂಸ್ ನ ಬೆನ್ ಗ್ರಾಸ್ ಜನಪ್ರಿಯ ಸಂಗೀತವು "ಎಲ್ವಿಸ್ ಪ್ರೀಸ್ಲಿ ಎಂಬುವನ ಮಂಗನಾಟದಿಂದ 'ಹಂದಿಯಂತೆ ಢುರುಕು ಹಾಕುವಿಕೆ ಮತ್ತು ತೊಡೆಸಂದಿ'ಯ ಮಟ್ಟಕ್ಕೆ ಇಳಿದಿದೆ. ಸೊಂಟದ ಕೆಳಭಾಗ ವನ್ನು ತಿರುಗಿಸುವ ಎಲ್ವಿಸ್. ಅಶ್ಲೀಲ ಮತ್ತು ಉದ್ರೇಕಕರವಾದ, ವೇಶ್ಯಾವಾಟಿಕೆಗಳಿಗೆ ಮತ್ತು ಅಸಭ್ಯ ನರ್ತನಗಳಿಗೆ ಮಾತ್ರ ಸೀಮಿತವಾದ, ಪಾಶವೀಗುಣದ ನೃತ್ಯದ ಪ್ರದರ್ಶನ ನೀಡಿದನು" ಎಂದು ಬರೆದರು. ದೇಶದಲ್ಲಿ ವ್ಯವಿಧ್ಯ ಪ್ರದರ್ಶನ ಮೂಲಕ ಖ್ಯಾತನಾಗಿದ್ದ ಎಡ್ ಸುಲೀವಾನ್ ಎಲ್ವಿಸ್ "ಕುಟುಂಬದವರು ವೀಕ್ಷಿಸಲು ಅನರ್ಹ" ಎಂದನು. ಎಲ್ವಿಸ್ ಖತಿಗೊಂಡದ್ದು ಅವನನ್ನು "ಎಲ್ವಿಸ್ ದ ಪೆಲ್ವಿಸ್" ಎಂದು ಜರೆಯತೊಡಗಿದಾಗ; "ವಯಸ್ಕನಾದವನೊಬ್ಬ ಇದಕ್ಕಿಂತಲೂ ಬಾಲಿಶವಾಗಿ ಮಾತನಾಡಿರುವುದನ್ನು ನಾನು ಕೇಳಿಲ್ಲ" ೆಂದು ಪ್ರತಿಕ್ರಿಯಿಸಿದ ಪ್ರೀಸ್ಲಿ.
ಜನವರಿ ೧೬, 1971ರಂದು . ಜೂನಿಯರ್ ಚೇಂಬರ್ ಆಫ್ ಕಾಮರ್ಸ್ ಪ್ರೀಸ್ಲಿಯನ್ನು ಆ ರಾಷ್ಟ್ರದ ಆ ವರ್ಷದ ಹತ್ತು ಅಸಾಧಾರಣ ಯುವಕಪ್ರತಿಭೆಗಳಲ್ಲಿ ಒಬ್ಬನೆಂದು ಘೋಷಿಸಿತು. ಅದಾದ ಕೆಲವೇ ದಿನಗಳಲ್ಲಿ ಮೆಂಫಿಸ್ ನಗರವು ಹೆದ್ದಾರಿ 51 ದಕ್ಷಿಣ ರಸ್ತೆಯ, ಗ್ರೇಸ್ ಲ್ಯಾಂಡ್ ಇರುವಂತಹ ಭಾಗದ ರಸ್ತೆಯನ್ನು "ಎಲ್ವಿಸ್ ಪ್ರೀಸ್ಲಿ ಬೋಲ್ ವಾರ್ಡ್" ಎಂದು ಹೆಸರಿಸಿತು. ಅದೇ ವರ್ಷ ಪ್ರೀಸ್ಲಿಯು ಲೈಫ್ ಟೈಮ್ ಅಚೀವ್ ಮೆಂಟ್ ಅವಾರ್ಡ್ ಪಡೆದ ಮೊದಲ ರಾಕ್ ಎಂಡ್ ರೋಲ್ ಗಾಯಕ ಎಂಬ ಹೆಗ್ಗಳಿಕೆಗೆ ಪಾತ್ರನಾದನು. . ಇದನ್ನು ಗ್ರ್ಯಾಮಿ ಅವಾರ್ಡ್ ಆರ್ಗನೈಸೇಷನ್ ನ ನ್ಯಾಷನಲ್ ಅಕಾಡೆಮಿ ಆಫ್ ರೆಕಾರ್ಡಿಂಗ್ ಆರ್ಟ್ಸ್ ಎಂಡ್ ಸೈನ್ಸಸ್ ನವರು ನೀಡಿದರು. ಮೂರು ಹೊಸ, ಚಲನಚಿತ್ರೇತರ ಪ್ರೀಸ್ಲಿ ಸ್ಟುಡಿಯೋದ ಆಲ್ಬಮ್ ಗಳು 1971ರಲ್ಲಿ ಬಿಡುಗಡೆಗೊಂಡವು; ಕಡೆಯ ಎಂಟು ವರ್ಷಗಳಲ್ಲಿ ಬಂದಿದ್ದ ಆಲ್ಬಮ್ ಗಳಷ್ಟು ಒಂದೇ ವರ್ಷದಲ್ಲಿ!
ಅತಿ ಹೆಚ್ಚು ಮಾರಾಟವಾದುದು ಎಲ್ವಿಸ್ ಸಿಂಗ್ಸ್ ದ ವಂಡರ್ ಫುಲ್ ವರ್ಲ್ಡ್ ಆಫ್ ಕ್ರಿಸ್ ಮಸ್ . "ಎಲ್ಲಾ ಹೇಳಿಕೆಗಳಿಗಿಂತಲೂ ಸತ್ಯಸ್ಯ ಸತ್ಯ" ಎಂದರು ಗ್ರೇಲ್ ಮಾರ್ಕಸ್. "ಹತ್ತು ಆಕರ್ಷಕ ಆರ್ದ್ರತೆ ತುಂಬಿದ ಕ್ರಿಸ್ ಮಸ್ ಹಾಸುಗಳ ಮಧ್ಯೆ, ಪ್ರತಿ ಹಾಸುಗಳನ್ನೂ ಮನಮುಟ್ಟುವ ಪ್ರಾಮಾಣಿಕತೆ ಮತ್ತು ವಿನಯತೆಯಿಂದ ಹಾಡುತ್ತಾ, ಎಲ್ವಿಸ್ ಗಂಡು ಬೆಕ್ಕಿನಂತೆ ಆರು ಹೊಳೆಹೊಳೆವ ನಿಮಿಷಗಳ ಕಾಲ "ಮೆರ್ರಿ ಕ್ರಿಸ್ ಮಸ್ ಬೇಬಿ" ಎಂಬ ದೊಡ್ಡದನಿಯ ಹಳೆಯ ಚಾರ್ಲ್ಸ್ ಬ್ರೌನ್ ಬ್ಲೂಸ್ ಅನ್ನು ಹಾಡಿರುವ ರೀತಿ. ಪಾಪವು ಅವನ ಜಡತೆಯಾಗಿದ್ದಿದ್ದರೆ, ಅವನ ಪಾಪಕಾರ್ಯಗಳೇ ಅವನಲ್ಲಿ ಜೀವ ತುಂಬಿದವು"
ಹೋದ ವರ್ಷ ವಜಾ ಮಾಡಲ್ಪಟ್ಟ ಮೂರು ಅಂಗರಕ್ಷಕರಿಂದ ಬರೆಯಲ್ಪಟ್ಟ ಪುಸ್ತಕ ಎಲ್ವಿಸ್: ವಾಟ್ ಹ್ಯಾಪನ್ಡ್?
ಮತ್ತೆ ಪ್ರೀಸ್ಲಯ ಕಾರ್ಯಕ್ರಮವನ್ನು ಚಿತ್ರೀಕರಿಸಿದ್ದು ಏಪ್ರಿಲ್ 1972ರಲ್ಲಿ. ಈ ಬಾರಿಯ ಎಲ್ವಿಸ್ ಆನ್ ಟೂರ್ ವರ್ಷದ ಅತ್ಯುತ್ತಮ ಸಾಕ್ಷ್ಯಚಿತ್ರವೆಂದು ಗೋಲ್ಡನ್ ಗ್ಲೋಬ್ ಅವಾರ್ಡ್ ಗಳಿಸಿತು. ಅವನ ಗಾಸ್ಪೆಲ್ ಆಲ್ಬಮ್ ಹಿ ಟಚ್ಡ್ ಮಿ , ಅದೇ ತಿಂಗಳು ಬಿಡುಗಡೆ ಕಂಡು, ಅವನಿಗೆ ಅತ್ಯುತ್ತಮ ಉತ್ಸಾಹಪೂರಕ ಪ್ರದರ್ಶನಕ್ಕಾಗಿ ಎರಡನೆಯ ಗ್ರ್ಯಾಮಿ ಅವಾರ್ಡನ್ನು ತಂದುಕೊಟ್ಟಿತು. ಮ್ಯಾಡಿಸನ್ ಸ್ಕ್ವೇರ್ ಗಾರ್ಡನ್, ನ್ಯೂಯಾರ್ಕ್ ನಲ್ಲಿ ಹಿಂದೆಂದೂ ನಡೆದಿರದಂತಹ ನಾಲ್ಕು ಸತತ ತುಂಬಿದ ಗೃಹಗಳಿಗೆ ಪ್ರದರ್ಶನ ನೀಡುವುದರ ಮೂಲಕ ಒಂದು ೧೪ ದಿನಗಳ ಪ್ರವಾಸವು ಆರಂಭವಾಯಿತು. ಜುಲೈ 10ರಂದು ನಡೆದ ಕಚೇರಿಯನ್ನು ರೆಕಾರ್ಡ್ ಮಾಡಿ ಒಂದು ವಾರದ ನಂತರ ಯಾಗಿ ಬಿಡುಗಡೆ ಮಾಡಲಾಯಿತು: ಮತ್ತು ಅದು ಪ್ರೀಸ್ಲಿಯ ಹೆಚ್ಚು ಮಾರಾಟವಾಗುವ ಆಲ್ಬಮ್ ಗಳಲ್ಲಿ ಒಂದಾಯಿತು. ಪ್ರವಾಸದ ನಂತರ "ಬರ್ನಿಂಗ್ ಲವ್" ಎಂಬ ಹಾಡೊಂದು ಬಿಡುಗಡೆಯಾಯಿತು - ಇದು ಪ್ರೀಸ್ಲಿಯ . ಪಾಪ್ ಪಟ್ಟಿಯ ಕೊನೆಯ ಟಾಪ್ ಟೆನ್ ಹಿಟ್ ಆಯಿತು. "'ಆಲ್ ಶುಕ್ ಅಪ್' ನ ನಂತರ ಎಲ್ವಿಸ್ ನ ಬಹಳ ಸಂತಸ ನೀಡುವಂತಹ ಹಾಡಿದು" ಎಂದು ಬರೆದರು ಕಾಕ್ ವಿಮರ್ಶಕ ರಾಬರ್ಟ್ ಕ್ರಿಸ್ತ್ ಗಾವ್. "ಬೇರೆ ಯಾರಿಗೆ 'ಇಟ್ ಈಸ್ ಕಮಿಂಗ್ ಕ್ಲೋಸರ್, ದ ಫ್ಲೇಮ್ಸ್ ಆರ್ ನೌ ಲಿಕಿಂಗ್ ಮೈ ಬಾಡಿ' ಎಂದು ಕರ್ತನನ್ನು ಭೇಟಿಯಾಗಹೊರಟವನನತೆ ಹೇಳಲು ಸಾಧ್ಯ? ಜೇಮ್ಸ್ ಬ್ರೌನ್ ಮತ್ತು ಬ್ಯಾಕಪ್ ಬ್ಯಾಂಡ್ ನೊಡನೆ ನೀಡಿದ ಈ ಹಾಡು ಅಮೋಘ".
ಪ್ರೀಸ್ಲಿಯು ತನ್ನ ಮೂರನೆಯ ಹಾಗೂ ಕೊನೆಯ ಸುಲೀವಾನ್ ಷೋ ಪ್ರದರ್ಶನದಲ್ಲಿ ಭಾಗವಹಿಸಿದ್ದು ಜನವರಿ 6, 1957ರಂದು - ಈ ಬಾರಿ ಅವನನ್ನು ಕ್ಯಾಮರಾ ಸೊಂಟದ ಮೇಲಿನವರೆಗೆ ಮಾತ್ರ ಚಿತ್ರಿಸಿತು. ಕೆಲವು ವಿವರಣಕಾರರ ಪ್ರಕಾರ ಪಾರ್ಕರ್ ಸ್ವತಃ ಈ ರೀತಿ ಸೆನ್ಸಾರ್ ಮಾಡಲು ಪ್ರಚೋದಿಸಿ ಜನಪ್ರಿಯತೆಯನ್ನು ಹೆಚ್ಚಿಸಲು ಯೋಜಿಸಿದನಂತೆ. ಅದೇನೇ ಇರಲಿ, ವಿಮರ್ಶಕ ಗ್ರೇಯ್ಲ್ ಮಾರ್ಕಸ್ ಇಂತೆನ್ನುತ್ತಾನೆ "ಪ್ರೀಸ್ಲಿಯು ತನ್ನನ್ನು ತಾನು ಕಟ್ಟಿಹಾಕಿಕೊಳ್ಳಲಿಲ್ಲ. ತಾನು ಧರಿಸುತ್ತಿದ್ದ ಸಾಧಾರಣ ಉಡುಪಿನ ಬದಲಿಗೆ ವೇಶ್ಯಾವಾಟಿಕೆಯವರೋ, ಪಾಷಾಗಳೋ ಧರಿಸುವಂತಹ ಗಾಢವಾದ ದಿರಿಸನ್ನು ಧರಿಸಿದ್ದ. ಕಣ್ಣಿನ ಮೇಕಪ್, ಮುಖದ ಮೇಲೆ ಬೀಳುತ್ತಿದ್ದ ಕೇಶ, ಅತಿರೇಕವಾಗಿ ಲೈಂಗಿಕತೆಗೆ ಪ್ರಚೋದಿಸುವ ರೀತಿ ಬಾಯಿಯ ಅಲಂಕಾರಗಳಿಂದ ದ ಶೇಕ್ ನಲ್ಲಿನ ರುಡಾಲ್ಫ್ ವ್ಯಾಲೆಂಟಿನೋ ಗಿಂತಲೂ ಅತ್ತತ್ತವಾಗಿದ್ದ. ಕಾರ್ಯಕ್ರಮ ಮುಗಿಸುವಾಗ, ಸುಲೀವಾನ್ ನ ಇಚ್ಛೇಗೆ ವಿರೋಧವಾಗಿ, ಪ್ರೀಸ್ಲಿಯು ಮಧುರವಾದ ಒಂದು ಕಪ್ಪು ಜನಾಂಗದವರ ಅಧ್ಯಾತ್ಮಿಕಗೀತೆಯಾದ "ಪೀಸ್ ಇನ್ ದ ವ್ಯಾಲಿ" ಹಾಡಿದ. ಪ್ರದರ್ಶನ ಮುಗಿದಾಗ ಸುಲೀವಾನ್ ಪ್ರೀಸ್ಲಿಯು "ನಿಜಕ್ಕೂ ಸಭ್ಯ, ಒಳ್ಳೆಯ ಹುಡುಗ" ಎಂದನು.
ಎರಡು ದಿನಗಳ ನಂತರ ಮೆಂಫಿಸ್ ಡ್ರಾಫ್ಟ್ ಬೋರ್ಡ್ ಪ್ರೀಸ್ಲಿಯನ್ನು 1 ಎಂದು ಶ್ರೇಣೀಕರಿಸಿ ಅದನ್ನು ವರ್ಷದ ನಂತರದ ದಿನಗಳಲ್ಲಿ ಸೂಚನೆಗೊಳಿಸಲಾಗುವುದು ಎಂದಿತು.
ಪ್ರೀಸ್ಲಿಯು ಸ್ಟುಡಿಯೋದಲ್ಲಿ ಕಾಲ ಕಳೆಯಲು ಬಯಸುವುದು ತಗ್ಗಿದಂತೆ ಅವನಿಂದ ದಶಕಕ್ಕೂ ಹೆಚ್ಚು ಕಾಲ ರೆಕಾರ್ಡ್ ಗಳ ಹೊಳೆಯನ್ನೇ ಪಡೆದಿದ್ದ ಯವರು ಆತಂಕಿತರಾದರು. 1973ರಲ್ಲಿ ಒಂದು ಅವಧಿಯಲ್ಲಿ 18 ಹಾಡುಗಳನ್ನು ರೆಕಾರ್ಡ್ ಮಾಡಿಕೊಟ್ಟು, ಸುಮಾರು ಎರಡು ಆಲ್ಬಮ್ ಗೆ ಆಗುವಷ್ಟು ವಸ್ತು ಒದಗಿಸಿದ ಪ್ರೀಸ್ಲಿ 1974ರಲ್ಲಿ ಸ್ಟುಡಿಯೋಗೆ ಹೋಗಲೇ ಇಲ್ಲ. ಪಾರ್ಕರ್ ಗೆ ಮತ್ತೊಂದು ಕಚೇರಿಯ ರೆಕಾರ್ಡ್ ನೀಡಿದ.: ಮಾರ್ಚ್ 20ರಂದು ರೆಕಾರ್ಡ್ ಆದು ಅದರಲ್ಲಿ "ಹೌ ಗ್ರೇಟ್ ದೌ ಆರ್ಟ್" ನ ಮತ್ತೊಂದು ವಿಧಾನವಿದ್ದು ಅದು ಅವನಿಗೆ ಮೂರನೆಯ ಮತ್ತು ಕೊನೆಯ ಸ್ಪರ್ಧಾತ್ಮಕ ಗ್ರ್ಯಾಮಿ ಅವಾರ್ಡ್ ತಂದಿತು. (ಅವನು - 14 ಬಾರಿ ಹೆಸರು ಸೂಚಿಸಲ್ಪಟ್ಟಿದ್ದು - ಮೂರು ಬಾರಿ ಪಡೆದ ಸ್ಪರ್ಧಾತ್ಮಕ ಗ್ರ್ಯಾಮಿ ಗೆಲುವುಗಳು ಗಾಸ್ಪೆಲ್ ರೆಕಾರ್ಡಿಂಗ್ ಗಳಿಗೇ ಸಂದಿದ್ದವು) ಪ್ರೀಸ್ಲಿಯು ಮಾರ್ಚ್ 1975ರಲ್ಲಿ ಹಾಲಿವುಡ್ ಸ್ಟುಡಿಯೋಗೆ ಮರಳಿ ಬಂದನು, ಆದರೆ ವರ್ಷದ ಕೊನೆಯ ಹೊತ್ತಿಗೆ ಮತ್ತೊಂದು ಸೆಷನ್ ಇಟ್ಟುಕೊಳ್ಳಲು ಪಾರ್ಕರ್ ನಡೆಸಿದ ಪ್ರಯತ್ನ ಫಲ ನೀಡಲಿಲ್ಲ. 1976ರಲ್ಲಿ ಯು ಪ್ರೀಸ್ಲಿಯ ಮನೆಗೇ ಒಂದು ಸಂಚಾರಿ ಸ್ಟುಡಿಯೋ ಕಳುಹಿಸಿದುದರ ಪರಿಣಾಮವಾಗಿ ಎರಡು ಪೂರ್ಣಾವಧಿ ರೆಕಾರ್ಡಿಂಗ್ ಗಳನ್ನು ಮಾಡಲು ಸಾಧ್ಯವಾಯಿತು. ಅಂತಹ ಆರಾಮವಾದ ವಾತಾವರಣದಲ್ಲೂ ಪ್ರೀಸ್ಲಿಗೆ ರೆಕಾರ್ಡ್ ಮಾಡುವುದು ತ್ರಾಸವೆನಿಸಿತು.
ಮರಳಿಬಂದಂದಿನ ವಿಶೇದ ಕಾರ್ಯಕ್ರಮದಿಂದ ಉತ್ಸಾಹಿತನಾದ ಪ್ರೀಸ್ಲಿಯು ಎಡೆಬಿಡದೆ ರೆಕಾರ್ಡಿಂಗ್ ಗಳನ್ನು ಅಮೆರಿಕನ್ ಸೌಂಡ್ ಸ್ಟುಡಿಯೋ ದಲ್ಲಿ ಮಾಡಿ, ಜಗನ್ಮಾನ್ಯವಾದ ಫ್ರಮ್ ಎಲ್ವಿಸ್ ಇನ್ ಮೆಂಫಿಸ್ ಹೊರತಂದರು. ಎಲ್ಚಿಸ್ ಈಸ್ ಬ್ಯಾಕ್ ನಂತರ, 1969ರ ಜೂನ್ ನಲ್ಲಿ ಬಿಡುಗಡೆಯಾದ ಇದು ಜಾತ್ಯತೀತವಾದ ಮೊದಲ ಧ್ವನಿಮುದ್ರಿಕೆಗಳಿಗಿಂತ ಭಿನ್ನವಾದ, ಅರ್ಪಣಾಭಾವದಿಂದ ಹೊರತರಲ್ಪಟ್ಟ ಆಲ್ಬಮ್ ಆಗಿತ್ತು. "ಚಲನವಿತ್ರದ ಅವಧಿಯಲ್ಲಿ ಎಲ್ವಿಸ್ ನನ್ನು ದಾಟಿ ಮುಂದೆ ಹೋಗಿದ್ದಂತಹ ಪಾಪ್ ಸಂಗೀತದ ಹೊಳಹುಗಳನ್ನು ಹಿಡಿದು ಅವನ್ನು ಅನುಭವಿಸಿ ಹಾಡಿದಂತಹ ಮೇರುಕೃತಿ ಇದು. ಕಂಟ್ರಿ ಹಾಡುಗಳು , ಸೋಲ್ ಹಾಡುಗಳು ಮತ್ತು ರಾಕರ್ಸ್ ಗಳನ್ನು ಅನುಭವಿಸಿ ಹಾಡಿ, ಬೆರಗಾಗುವಂತಹ ಪ್ರದರ್ಶನ ನೀಡಿದ್ದಾರೆ" ಎನ್ನುತ್ತಾರೆ.ಡೇವ್ ಮಾರ್ಷ್. ಆ ಆಲ್ಬಮ್ ನಲ್ಲಿ ಪ್ರೀಸ್ಲಿಯ ಏಪ್ರಿಲ್ ನಲ್ಲಿ ಹೊರಬಂದ "ಇನ್ ದ ಘೆಟ್ಟೋ" ಇದ್ದು, ಆ ಹಾಡು ಪಾಪ್ ಪಟ್ಟಿಯಲ್ಲಿ ಮೂರನೆಯ ಸ್ಥಾನ ಗಳಿಸಿತು - 1963ರ "ಬೊಸ್ಸಾ ನೋವಾ ಬೇಬಿ" ಯ ನಂತರ ಗಾಸ್ಪೆಲ್ ಅಲ್ಲದ ಮೊದಲ ಹಿಟ್ ಹಾಡು ಇದಾಯಿತು. ".ನಂತರ ಪ್ರೀಸ್ಲಿಯೊಬ್ಬನೇ ಹಾಡಿದ, ಻ಮೆರಿಕನ್ ಸೌಂಡ್ ಸೆಷನ್ಸ್ ನಲ್ಲಿದ್ದ ಆಲ್ಬಮ್ ನಿಂದ ಚುನಾಯಿತವಾದ "ಸಸ್ಪಿಷಿಯಸ್ ಮೈನ್ಡ್ಸ್", "ಡೋಂಟ್ ಕ್ರೈ ಡ್ಯಾಡಿ" ಮತ್ತು "ಕೆಂಟಕಿ ರೈನ್" ಗಳನ್ನು ಒಗ್ಗೂಡಿಸಿ ಹೊರತರಲಾಯಿತು.
ಪ್ರೀಸ್ಲಿ 1960ರ ಮಾರ್ಚ್ 2ರಂದು ಯುನೈಟೆಡ್ ಸ್ಟೇಟ್ಸ್ ಗೆ ಮರಳಿ, ಅದೇ 5ರಂದು ಸರ್ಜೆಂಟ್ ಹುದ್ದೆಗೆ ಏರಿಸಲ್ಪಟ್ಟು, ಸೇನೆಯಿಮದ ಬಿಡುಗಡೆಹೊಂದಿದನು. ಪ್ರೀಸ್ಲಿ ನ್ಯೂ ಜರ್ಸಿ ಯಿಂದ ಟೆನಿಸ್ಸಿ ವರೆಗೂ ಪಯಣಿಸಿದ ರೈಲನ್ನು ಎಲ್ಲೆಡೆಯೂ ಜನ ಮುತ್ತಿದರು ಮತ್ತು ನಿಲ್ದಾಣಗಳಲ್ಲಿ ಅವನು ಜನರಿಗೆ ದರ್ಶನ ನೀಸಬೇಕೆಂದು ಕೋರಲಾಯಿತು. ಮೆಂಫಿಸ್ ಗೆ ಬರುತ್ತಲೇ ಸ್ಟುಡಿಯೊದತ್ತ ಪಯಣಿಸಿದ ಿಲ್ವಿಸ್. ಮಾರ್ಚ್ ಮತ್ತು ಏಪ್ರಿಲ್ ನ ಅವಧಿಯಲ್ಲಿ ಅವನ ಅತಿ ಹೆಚ್ಚು ಮಾರಾಟವಾದ ಒಬ್ಬನೇ ಹಾಡಿದ ಬಲ್ಲಾಡ್ ಗಳಾದ "ಇಟ್ ಈಸ್ ನೌ ಆರ್ ನೆವರ್" ಮತ್ತು "ಆರ್ ಯೂ ಲೋನ್ಸಮ್ ಟುನೈಟ್?" ಹಾಗೂ "ಎಲ್ವಿಸ್ ಈಸ್ ಬ್ಯಾಕ್ " ಗಳು ಹೊರಬಂದವು. ಗ್ರೀಲ್ ಮಾರ್ಕಸ್ ನು ಈ ಆಲ್ಬಮ್ ನ ಧ್ವನಿಯನ್ನು 'ಫುಲ್-ಆನ್' ಎಂದು ವರ್ಣಿಸುತ್ತಾ ಚಿಕಾಗೋ ಬ್ಲೂಸ್ "ಮನಸೆಳೆಯುವ ಪ್ರೀಸ್ಲಿಯ ಧ್ವನಿ-ತರಂಗ ಮಿಶ್ರಿತ ಗಿಟಾರ್ ನ ಗಡಚಿಕ್ಕುವಿಕೆ, ಸ್ಕಾಟಿ ಮೂರ್ ನ ಅಸಾಧಾರಣ ವಾದನ ಮತ್ತು ದೈತ್ಯರೀತಿಯ ಸ್ಯಾಕ್ಸ್ ವಾದನ ನೀಡಿದ ಬೂಟ್ಸ್ ರುಡಾಲ್ಫ್ ರ ಅಮೋಘ ಮಿಳಿತವಿದು" ಎಂದರು. ಎಲ್ವಿಸ್ ನ ಗಾಯನ ಪ್ರಚೋದಕವಾಗಿರಲಿಲ್ಲ, ಕಾಮಬಿತ್ತರಿಸುವಂತಿತ್ತು ಎಂದೂ ಅವರು ಹೇಳಿದರು. ರೆಕಾರ್ಡ್ ಮಾಡಿದ ಕೆಲವೇ ದಿನಗಳಲ್ಲಿ ಬಿಡುಗಡೆಯಾದ ಇದು ಜನಪ್ರಿಯತೆಯ ಪಟ್ಟಿಯಲ್ಲಿ ಎರಡನೆಯ ಸ್ಥಾನ ಪಡೆಯಿತು.
1968ರ ಮರಳಿಬಂದಾಗಿನ ವಿಶೇಷ ಕಾರ್ಯಕ್ರಮದಲ್ಲಿ ಪ್ರೀಸ್ಲಿಯು ಹಲವಾರು ಶಾಸ್ತ್ರೀಯ ಬಲ್ಲಾಡ್ ಗಳನ್ನು ಹಾಡಿದ್ದರೂ, ಪ್ರದರ್ಶನದ ದನಿಯು ಅಬ್ಬರದ ರಾಕ್ ಎಂಡ್ ರೋಲ್ ನದೇ ಆಗಿತ್ತು. ನಂತರದ ದಿನಗಳಲ್ಲಿ ಅವನು ಸೀದಾಸಾದಾ ರಾಕ್ ಎಂಡ್ ರೋಲ್ ಹಾಡುಗಳನ್ನು ರೆಕಾರ್ಡ್ ಮಾಡಲಿಲ್ಲ. "ಅವು ಸಿಗುವುದು ವಿರಳ" ಎಂಬುದು ಅವನಿತ್ತ ವಿವರಣೆಯಾಗಿತ್ತು. ಇದಕ್ಕೆ ಗಮನಾರ್ಹವಾಗಿ ಹೊರತಾದುದೆಂದರೆ "ಬರ್ನಿಂಗ್ ಲವ್", ಅವನ ಕೊನೆಯ ಪಾಪ್ ಚಾರ್ಟ್ ಅಲಂಕರಿಸಿದ ಹಾಡದು. ಅವನ 1950ರ ಹಾಡುಗಳಂತೆಯೇ ಪ್ರೀಸ್ಲಿಯ ಮುಂದಿನ ರೆಕಾರ್ಡಿಂಗ್ ಗಳು ಪಾಪ್ ಮತ್ತು ಕಂಟ್ರಿ ಹಾಡುಗಳನ್ನು ಮತ್ತೆ ದುಡಿಸಿಕೊಂಡು, ಅವುಗಳಿಗೆ ಬೇರೆಯ ರೂಪವನ್ನು ಕೊಟ್ಟಂತಹದ್ದಾಗಿದ್ದವು. ಅವನ ನ್ಯಾಸಮಯ ಹರಹು ಈಗ ಸಮಕಾಲೀನ ರಾಕ್ ದನಿ ಮತ್ತು ಸೋಲ್ ಮತ್ತು ಫಂಕ್ ಗಳನ್ನೂ ಒಳಗೊಂಡಿತು. ಎಲ್ವಿಸ್ ಆಫ್ ಮೆಂಫಿಸ್ ಹಾಗೂ "ಸಸ್ಪಿಷಿಯಸ್ ಮೈಂಡ್ಸ್", ಗಳು ಏಕಕಾಲದಲ್ಲಿ ಹೊರಬಂದಿದ್ದು, ಎರಡೂ ನೂತನವಾದ ರಾಕ್ ಎಂಡ್ ಸೋಲ್ ಮಿಶ್ರವನ್ನು ಹೊಂದಿದ್ದವು. 70ರ ದಶಕದ ಮಧ್ಯದಲ್ಲಿ ಅವನ ಹಲವಾರು ಸಿಂಗಲ್ ಹಾಡುಗಳು ಕಂಟ್ರಿ ರೇಡಿಯೋದಲ್ಲಿ ಪ್ರಸಾರವಾದವು. ನ್ಯಾಷ್ ವಿಲ್ಲೆಯ ದನಿ ರಾಕ್ ಮತ್ತು ರಿದಮಿಕ್ ಗುಣಪೂರಿತವಾದ ಆಫ್ರಿಕನ್ ಅಮೆರಿಕನ್ ಸಂಗೀತದತ್ತ ಆಗ ತಿರುಗಿತ್ತು.
ಸೆಪ್ಟೆಂಬರ್ 1946ರಲ್ಲಿ ಆರನೆಯ ದರ್ಜೆಗೆ ಬೇರೆ ಶಾಲೆಯಾದ ಮಿಲಾಮ್ ಗೆ ಸೇರಿದ ಪ್ರೀಸ್ಲಿಯನ್ನು ಒಂಟಿಬಡುಕ ಎಂದೇ ಪರಿಗಣಿಸಲಾಗಿತ್ತು. ಮರುವರ್ಷ ಪ್ರೀಸ್ಲಿ ಶಾಲೆಗೆ ಪ್ರತಿದಿನವೂ ಗಿಟಾರ್ ತೆಗೆದುಕೊಂಡು ಹೋಗಲಾರಂಭಿಸಿದನು. ಭೋಜನಸಮಯದಲ್ಲಿ ಅವನು ಗಿಟಾರ್ ನುಡಿಸಿ, ಹಾಡುತ್ತಿದ್ದ ಅವನನ್ನು ಹಿಲಿಬಿಲಿ ಹಾಡುಗಳನ್ನು ನುಡಿಸುವ "ಟ್ರ್ಯಾಷಿ" ಹುಡುಗನೆಂದೇ ಗೇಲಿ ಮಾಡುತ್ತಿದ್ದರು. ಆಗ ಅವನ ಕುಟುಂಬವು ಹೆಚ್ಚಾಗಿ ಆಫ್ರಿಕನ್ ಅಮೆರಿಕನ್ನರೇ ಇರುವಂತಹ ಬಡಾವಣೆಯೊಂದರಲ್ಲಿ ವಾಸಿಸುತ್ತಿತ್ತು. ಟ್ಯುಪೆಲೋ ರೇಡಿಯೋ ಸ್ಟೇಷನ್ ದ ಮಿಸಿಸಿಪಿ ಸ್ಲಿಮ್ ನ ಕಾರ್ಯಕ್ರಮದ ಕಟ್ಟಾ ಅಭಿಮಾನಿ ಆಗಿದ್ದಂತಹ ಪ್ರೀಸ್ಲಿಯನ್ನು "ಸಂಗೀತದ ಹುಚ್ಚ" ಎಂದೇ ಪ್ರೀಸ್ಲಿಯ ಸಹಪಾಠಿಯಾಗಿದ್ದು, ಅವನನ್ನು ಬಾನುಲಿಕೇಂದ್ರಕ್ಕೆ ಕರೆದೊಯ್ಯುತ್ತಿದ್ದ ಸ್ಲಿಮ್ ನ ತಮ್ಮನು ಕರೆಯುತ್ತಿದ್ದನು. ಸ್ಲಿಮ್ ಪ್ರೀಸ್ಲಿಯ ಗಿಟಾರ್ ನುಡಿಸುವಿಕೆಗೆ ಬೇಕಾದಂತಹ ತಂತಿ-ತಂತ್ರಗಳನ್ನು ತೋರಿಸಿಕೊಟ್ಟನು. ಈ ಅದ್ಭುತ ಹುಡುಗನಿಗೆ 12 ವರ್ಷವಾಗಿದ್ದಾಗ ಸ್ಲಿಮ್ ಇವನಿಗೆ ರೇಡಿಯೋದಲ್ಲಿ ಎರಡು ಕಾರ್ಯಕ್ರಮಗಳನ್ನು ನೀಡುವ ಏರ್ಪಾಡು ಮಾಡಿಕೊಟ್ಟನು. ಮೊದಲ ಬಾರಿ ವೇದಿಕಾಭೀತಿಯಿಂದ ಜರ್ಝರಿತನಾದ ಪ್ರೀಸ್ಲಿ ನಂತರದ ವಾರದಲ್ಲಿ ಹಾಡಲು ಸಫಲನಾದನು.
ಅದೇ ತಿಂಗಳು ಮಧ್ಯರಾತ್ರಿ ನಡೆದ ಒಂದು ಕಾರ್ಯಕ್ರಮದಲ್ಲಿ ನಾಲ್ಕು ಜನರು ವೇದಿಕೆಗೆ ನುಗ್ಗಿ ಅವನ ಮೇಲೆ ಆಕ್ರಮಣ ಮಾಡಲು ಯತ್ನಿಸಿದರು. ರಕ್ಷಣಾಭಟರು ಪ್ರೀಸ್ಲಿಯ ರಕ್ಷಣೆಗಾಗಿ ವೇದಿಕೆಗೆ ಹಾರಿದರು ಮತ್ತು ಆ ಸಮಯಕ್ಕೆ ಸರಿಯಾಗಿ ಅವನ ಕರಾಟೆ ಕಲಿತದ್ದು ಉಪಯೋಗಕ್ಕೆ ಬಂದು, ಒಬ್ಬ ಆಗಂತುಕನನ್ನು ತಾನೇ ವೇದಿಕೆಯಿಂದ ಹೊರಗೆಸೆದ. ಪ್ರದರ್ಶನದ ನಂತರ ಅವನು ಸ್ಟೋನ್ ನೇ ತನ್ನನ್ನು ಕೊಲ್ಲಲು ಇವರನ್ನು ಕಳುಹಿಸಿದ್ದಾನೆಂದು ಧೃಢವಾಗಿ ನಂಬಲಾರಂಭಿಸಿದನು. ಆ ಆಗಂತುಕರು ಕೇವಲ ಅತ್ಯುತ್ಸಾಹಿ ತರುಣರೆಂದು ಸಾಬೀತಾಗಿದೆಯೆಂದು ಹೇಳಿದರೂ, ಕೆರಳಿದ ಅವನು "ನನ್ನಲ್ಲಿ ಬಹಳ ನೋವಿದೆ. ಸ್ಟೋನ್ ಸಾಯಲೇಬೇಕು." ಎಂದನು. ಅವನ ರಂಪಾಟವು ಎಷ್ಟು ಪ್ರಬಲವಾಗಿತ್ತೆಂದರೆ ದೊಡ್ಡ ಪ್ರಮಾಣದ ಔಷಧಗಳನ್ನು ನೀಡಿಯೂ ವೈದ್ಯರಿಗೆ ಅವನನ್ನು ಶಾಂತಗೊಳಿಸಲು ಆಗಲಿಲ್ಲ. ಮತ್ತೆರಡು ದಿನಗಳು ಹೀಗೆಯೇ ಪ್ರೀಸ್ಲಿ ಕೂಗಾಡುತ್ತಲೇ ಇದ್ದಾಗ ಅವನ ಸ್ನೇಹಿತ ಹಾಗೂ ಅಂಗರಕ್ಷಕನಾದ ರೆಡ್ ವೆಸ್ಟ್ ಯಾರನ್ನಾದರೂ ಹಿಡಿದು ಸುಪಾರಿ ನೀಡಿ ಕೊಲೆ ಮಾಡಿಸುವ ಯೋಚನೆ ಮಾಡುತ್ತಿದ್ದಾಗ ಪ್ರೀಸ್ಲಿಯ ಮಾತುಗಳು ಅವನಿಗೆ ನೆಮ್ಮದಿ ತಂದವು."ಅಹ್ ಹೆಲ್, ನಧ್ಯಕ್ಕೆ ಅದನ್ನು ಅಲ್ಲಿಗೇ ಬಿಟ್ಟುಬಿಡೋಣ. ' ."
ಏತನ್ಮಧ್ಯೆ ಪ್ರೀಸ್ಲಿ ಮತ್ತು ಅವನ ಹೆಂಡತಿ ಬರುಬರುತ್ತಾ ದೂರವಾಗತೊಡಗಿದ್ದು, ಸಹ-ವಾಸ ವಿರಳವಾಯಿತು. 1971ರಲ್ಲಿ ಅನ್ಉ ಜಾಯ್ಸ್ ಬೋವಾಳೋಂದಿಗೆ ಹೊಂದಿದ್ದ ಸಂಬಂಧದ ಮೂಲಕ - ಅವನಿಗೆ ತಿಳಿಯದಂತೆಯೇ - ಅವಳಿಗೆ ಗರ್ಭ ತುಂಬಿದ್ದೂ, ಗರ್ಭಪಾತವಾಗಿದ್ದೂ ಆಯಿತು. ಅವನು ಆಗಾಗ್ಗೆ ಬೋವಾ ಗ್ರೇಸ್ ಲ್ಯಾಂಡ್ ಗೆ ಬರಬಹುದೆಂದೂ, ಅವನು ಪ್ರಿಸ್ಸಿಲಾಳನ್ನು ತೆರೆಯಲು ಬಯಸಿದ್ದಾನೆಂದೂ ಹೇಳುತ್ತಲೇ ಬಂದನು. ಪ್ರೀಸ್ಲಿಯೇ ಪರಿಚಯಿಸಿದ್ದ ಕರಾಟೆ ಗುರು ಮೈಕ್ ಸ್ಟೋನ್ ನೊಡನೆ ತನಗೆ ಸಂಬಂಧವಿದೆಯೆಂದು ಪ್ರಿಸ್ಸಿಲಾ ಹೇಳಿದ ನಂತರ, ಪ್ರೀಸ್ಲಿ ದಂಪತಿಗಳು ಫೆಬ್ರವರಿ ೨೩, 1972ರಂದು ಬೇರೆಯಾದರು. ಪ್ರಿಸ್ಸಿಲಾಳು ಎಲ್ವಿಸ್ ನಿಗೆ ವಿಷಯವನ್ನು ಹೊರಗೆಡವಿದಾಗ "ನನ್ನನ್ನು ಎಳೆದುಕೊಂಡು ಬಲವಂತವಾಗಿ ಸಂಭೋಗಿಸಿ ಒನ್ನ ನಿಜವಾದ ಗಂಡಸು ಹೆಣ್ಣನ್ನು ಸಂಭೋಗಿಸುವುದು ಹೀಗೆ ಎಂದನು" ಎನ್ನುತ್ತಾಳೆ ಪ್ರಿಸ್ಸಿಲಾ. ಜುಲೈ ತಿಂಗಳಿನಿಂದ ಪ್ರೀಸ್ಲಿಯು ಒಮ್ಮೆ ಮೆಂಫಿಸ್ ನ ಬ್ಯೂಟಿ ಕ್ವೀನ್ ಆಗಿದ್ದ ಹಾಗೂ ಗೀತರಚನಕಾರ್ತಿಯಾದ ಲಿಂಡಾ ಥಾಂಪ್ಸನ್ ಳೊಡನೆ, ಅವರು 1976ರ ಅಂತ್ಯದಲ್ಲಿ ಬೇರೆಯಾಗುವವರೆಗೂ ಜೀವನ ಸಾಗಿಸಿದನು. ಪ್ರೀಸ್ಲಿ ಮತ್ತು ಅವನ ಹೆಂಡತಿ ವಿಚ್ಛೇದನದ ಅರ್ಜಿಯನ್ನು ಆಗಸ್ಟ್ 18, 1972ರಂದು ಗುಜರಾಯಿಸಿದರು.
ಮೂಲತಃ ಅವನ ಆರೋಗ್ಯದ ಹೊಣೆ ಹೊತ್ತ ಇಬ್ಬರು ವೈದ್ಯಕೀಯದವರ ಯೋಗ್ಯತೆ ಮತ್ತು ನೀತಿಯನ್ನು ಬಲವಾಗಿ ಪ್ರಶ್ನಿಸಲಾಯಿತು. ಮರಣೋತ್ರ ಪರೀಕ್ಷೆ ಮುಗಿದು ಟಾಕ್ಸಿಕಾಲಜಿಯ ವರದಿಗಳು ಬರುವ ಮುನ್ನವೇ ಮೆಡಿಕಲ್ ಎಕ್ಸಾಮಿನರ್ ಡಾ. ಜೆರ್ರಿ ಫ್ರಾನ್ಸಿಸ್ಕೋ ಸಾವಿಗೆ ಕಾರಂ ಕಾರ್ಡಿಯಾಕ್ ಆರ್ಹಿತ್ಮಿಯಾ ಎಂದು ಘೋಷಿಸಿದರು. ಈ ಪರಿಯ ಸ್ಥಿತಿಯನ್ನು ಬದುಕಿರುವವರಲ್ಲಿ ಮಾತ್ರ ನಿರ್ಧರಿಸಲು ಸಾಧ್ಯ. ಏನೋ ಮುಚ್ಚಿಡುತ್ತಿದ್ದಾರೆ ಎಂಭ ಆರೋಪ ಹರಡಿತು. ಪ್ರೀಸ್ಲಿಯ ಪ್ರಮುಖ ವೈದ್ಯ ಡಾ.ನಿಕೋಪೌಲಸ್ ಪ್ರೀಸ್ಲಿಯ ಸಾವಿಗೆ ಯಾವ ವಿಧದಲ್ಲೂ ಕಾರಣರಲ್ಲವೆಂದು ಅವರನ್ನು ಅಪರಾಧದಿಂದ ಮುಕ್ತಗೊಳಿಸಲಾಯಿತು. ಆದರೆ ಹೊರಬಂದ ಸುದ್ದಿಗಳು ದಿಗ್ಭ್ರಮೆ ಮೂಡಿಸುವಂತಿದ್ದವು. "1977ರ ಮೊದಲ ಎಂಟು ತಿಂಗಳಲ್ಲಿಯೇ ಆತನು 10,000 ಕ್ಕೂ ಹೆಚ್ಚು ನಿದ್ರಾಗುಳಿಗೆಗಳು, ಆಮ್ಫಿಟಮೈನ್ ಗಳು ಮತ್ತು ಮಾದಕವಸ್ತುಗಳನ್ನು ತೆಗೆದುಕೊಳ್ಳಲು ಪ್ರೀಸ್ಲಿಗೆ ಔಷಧವೆಂದು ಬರೆದುಕೊಟ್ಟಿದ್ದನು." ಅವನ ಲೈಸೆನ್ಸನ್ನು ಮೂರು ತಿಂಗಳವರೆಗೆ ವಜಾ ಮಾಡಲಾಗಿತ್ತು. 1990ರ ದಶಕದಲ್ಲಿ ಟೆನಿಸ್ಸಿಯ ವ್ಯದ್ಯಕೀಯ ಮಂಡಳಿಯು ಅಧಿಕ-ಔಷಧನೀಡಿಕೆಯ ಹೊಸ ಆರೋಪಗಳನ್ನು ಹೊರಿಸಿದಾಗ ಆ ರದ್ದತಿಯನ್ನು ಸರ್ವಕಾಲಕ್ಕೆ ಹಿಂದೆಗೆದುಕೊಳ್ಳಲಾಯಿತು.
ಯಲ್ಲಿ ಪ್ರೀಸ್ಲಿಯ ರಾಕ್ ಎಂಡ್ ರೋಲ್ ನ ಸದ್ದು ಹೆಚ್ಚು ಸ್ಪಷ್ಟವಾಗಿ,ರಾಕಬಿಲಿಯಗಿಂತ ಭಿನ್ನವಾಗಿ, ಕಂಠಗಳಿಂದ ಸಮೂಹಗಾಯನ ಹೊಮ್ಮಿ,ಹೆಚ್ಚು ಗಂಭೀರದನಿ ಹೊರಡಿಸುವ ಎಲೆಕ್ಟ್ರಿಕ್ ಗಿಟಾರ್ ಗಳು, ಮತ್ತು ದೃಢವಾದ ಮತ್ತು ಹೆಚ್ಚು ತೀವ್ರವಾದ ನಡತೆ ಕಂಡುಬಂದವು. ಪ್ರೀಸ್ಲಿಯು ಬೇರೆಡೆಗಳಿಂದ ಹಾಡುಗಳನ್ನು ತೆಗೆದುಕೊಂಡು ರಾಕಬಿಲಿ/ರಾಕ್ ಎಂಡ್ ರೋಲ್ ಗೆ ಅದನ್ನು ಅಳವಡಿಸಿಕೊಳ್ಳುವುದು ತಿಳಿದದ್ದೇ. ಅವನು ತನ್ನ ಉದ್ಯಮಕ್ಕಿಳಿದಾಗಿನಿಂದಲೂ ಇತರ ವಿಧದ ಹಾಡುಗಳನ್ನೂ ರೆಕಾರ್ಡ್ ಮಾಡುತ್ತಿದ್ದು, ಸನ್ ನ ಪಾಪ್ ಮಟ್ಟದ ಬ್ಲೂ ಮೂನ್ ಅನ್ನು ಜನಪದದ ಬಲ್ಲಾಡ್ ಆದ "ಹೌ ಈಸ್ ದ ವರ್ಲ್ಡ್ ಟ್ರೀಟಿಂಗ್ ಯೂ"ವಾಗಿ ಪರಿವರ್ತಿಸಿದನು. ತನ್ನ ಎರಡನೆಯ ಯಲ್ಲಿ "ಸಾಂತಾ ಕ್ಲಾಸ್ ಈಸ್ ಬ್ಯಾಕ್ ಇನ್ ಟೌನ್" ಅನ್ನು ಬ್ಲೂಸ್ ಗೆ ಪರಿವರ್ತಿಸಿದನು. ಬಿಡುಗಡೆಯಾಯಿತು. ನಾಲ್ಕು ಹಾಡುಗಳುಳ್ಳ ಪೀಸ್ ಇನ್ ದ ವ್ಯಾಲೀ ಯು ಮಿಲಯನ್ ಮಾರಾಟವಾಗುವಂತಹುದೆಂದು ಹೇಳಲಾಗಿ, ಅದು ಅತಿ ಹೆಚ್ಚು ಬೇಡಿಕೆಯ ಗಾಸ್ಪೆಲ್ ಎಂದು ರೆಕಾರ್ಡಿಂಗ್ ಇತಿಹಾಸದಲ್ಲಿ ದಾಖಲಾಯಿತು. ತನ್ನ ಜೀವನದುದ್ದಕ್ಕೂ ಪ್ರೀಸ್ಲಿ ಆಗಾಗ್ಗೆ ಗಾಸ್ಪೆಲ್ ಗಳನ್ನು ರೆಕಾರ್ಡ್ ಮಾಡುತ್ತಿದ್ದನು.
1960ರಲ್ಲಿ ಸೇನೆಯ ಸೇವೆಯಿಂದ ಮರಳಿದ ನಂತರ ಪ್ರೀಸ್ಲಿಯು ರಾಕ್ ಎಂಡ್ ರೋಲ್ ಪ್ರದರ್ಶನ ನೀಡುತ್ತಿದ್ದರೂ ಅದರ ಶೈಲಿಯು ಸಾಕಷ್ಟು ಮೃದುವಾಗಿತ್ತು. ಸೇನಾನಂತರದ ಅವನ ಮೊದಲ ರೆಕಾರ್ಡ್ ಆದ, ನಂಬರ್ ಒನ್ ಹಿಟ್ ಆದ "ಸ್ಟಕ್ ಆನ್ ಯು" ಈ ಬದಲಾದ ಧೋರಣೆಗೆ ಸಾಕ್ಷಿ. ಯ ಪ್ರಚಾರ ವಸ್ತಗಳು ಅದನ್ನು "ಮೃದುವಾದ ರಾಕ್ ಬೀಟ್" ಎಂದು ಕರೆದವು; ಡಿಸ್ಕೋಗ್ರಾಫರ್ ಎರ್ನಸ್ಟ್ ಜಾರ್ಗೆನ್ ಸನ್ ಅದನ್ನು "ಅಪ್ ಬೀಟ್ ಪಾಪ್" ಎಂದು ಕರೆದನು. "ಎಲ್ವಿಸ್ ಈಸ್ ಬ್ಯಾಕ್ " ನಲ್ಲಿ ಯಶಸ್ವಿಯಾದ ಆಧುನಿಕ-& ಧ್ವನಿಯನ್ನು ಆರು ವರ್ಷಗಳ ಕಾಲ ಕೈಬಿಟ್ಟಿದ್ದು, 1966 -67ರಲ್ಲಿ "ಡೌನ್ ದ ಆಲೀ" ಮತ್ತು "ಹೈ-ಹೀಲ್ ಸ್ನೀಕರ್ಸ್" ಗಳಲ್ಲಿ ಮತ್ತೆ ಅಳವಡಿಸಲಾಯತು. ಈ ಗಾಯಕನು 1960ರ ದಶಕದಲ್ಲಿ ಹೊರತಂದ ಬಹುಪಾಲು ಹಾಡುಗಳು ಪಾಪ್ ಸಂಗೀತ ಪ್ರಧಾನವಾಗಿದ್ದು, ಹಲವೊಮ್ಮೆ ಬಲ್ಲಾಡ್ ಗಳ ರೂಪದಲ್ಲಿರುತ್ತಿದ್ದು, 1960ರ ಮೊದಲ ಸ್ಥಾನ ಗಳಿಸಿದ "ಆರ್ ಯೂ ಲೋನ್ ಸಮ್ ಟು ನೈಟ್" ನಂತಹವಾಗಿದ್ದವು. ಆ ಹಾಡು ಭಾವಕ್ಕೆ ಹೆಚ್ಚು ಒತ್ತು ಕೊಟ್ಟಂತಹುದಾಗಿದ್ದು, ಸಾಮಾನ್ಯವಾಗಿ ಪ್ರೀಸ್ಲಿಯು ತನ್ನ ಚಲನಚಿತ್ರಗಳಿಗೆಂದು ಧ್ವನಿಮುದ್ರಿಸಿದವು ಮೋದಮಯವಾಗಿರುತ್ತಿದ್ದವು.
ಫೋರ್ಟ್ ಹುಡ್ ನ ತರಬೇತಿಯ ನಂತರ ಪ್ರೀಸ್ಲಿ 3ನೆಯ ಶಸ್ತ್ರಸಜ್ಜಿತ ವಿಭಾಗಕ್ಕೆ ದಾಖಲಾಗಿ ಜರ್ಮನಿಯ ಫ್ರೀಡ್ ಬರ್ಗ್ ನಲ್ಲಿ ಸೇವೆ ಸಲ್ಲಿಸಿದನು. ಸೇನಾಚಟುವಟಿಕೆಗಳಲ್ಲಿದ್ದಾಗ ಆಮ್ಫಿಟಮೈನ್ ಗುಳಿಗೆಗಳಿಗೆ ಒಬ್ಬ ಸರ್ಜೆಂಟ್ ನಿಂದ ಪರಿಚುಇಸಲ್ಪಟ್ಟ ಇವನು ಅವುಗಳ ಬಗ್ಗೆ ಅತಿ ವಾಂಛೆ ಬೆಳೆಸಿಕೊಂಡು ಅವು ಶಕ್ತಿದಾಯಕವಷ್ಟೇ ಅಲ್ಲದೆ ದೃಢತೆಗೂ, ತೂಕ ಕಡಿಮೆಯಾಗಲಿಕ್ಕೂ ಉಪಯುಕ್ತವೆಂದು ಸಾರಿದುದರ ಪರಿಣಾಮವಾಗಿ ಅವನ ಹಲವು ಸ್ನೇಹಿತರೂ ಅವನ್ನು ಸೇವಿಸಲಾರಂಭಿಸಿದರು. ಸೇನೆಯಲ್ಲಿ ಅವನಿಗೆ ಕರಾಟೆಲ್ ನ ಪರಿಚಯವೂ ಆಗಿ ಅದನ್ನು ಅಧ್ಯಯನ ಮಾಡಿದ ಅವನು ಅದನ್ನು ತನ್ನ ಮುಂದಿನ ವೇದಿಕೆಯ ಪ್ರದರ್ಶನಗಳಲ್ಲಿ ಅಳವಡಿಸಿಕೊಂಡನು. ಅವನ ಸಹಸೈನಿಕರು ಪ್ರೀಸ್ಲಿಯು ಇತರ ಸೈನಿಕರಂತೆಯೇ ಯೋಗ್ಯ, ಮಾಮೂಲಿ ಸಿಪಾಯಿಯಂತೆ ಇರಲು ಬಯಸುತ್ತಿದ್ದನೆಂದೂ, ಖ್ಯಾತನಾಗಿದ್ದುದನ್ನು ಎಲ್ಲೂ ಮೆರೆಸಬಯಸಲಿಲ್ಲವೆಂದೂ, ಧಾರಾಳ ಸ್ವಭಾವದವನಾಗಿದ್ದನೆಂದೂ ಹೇಳುತ್ತಾರೆ. ಅವನು ತನ್ನ ಸೇನಾ ಸಂಬಳವನ್ನು ದಾನ ಮಾಡಿದನು, ಸೇನಾದಳಕ್ಕೆ ಟಿವಿ ಸೆಟ್ ಗಳನ್ನು ತಂದಿತ್ತನು ಮತ್ತು ತನ್ನ ತುಕಡಿಯಲ್ಲಿನ ಎಲ್ಲರಿಗೂ ಒಂದು ಜೊತೆ ಮೇಲುಡುಪನ್ನು ಖರೀದಿಸಿ ಇತ್ತನು.
ಏತನ್ಮಧ್ಯೆ ಸನ್ ರೆಕಾರ್ಡಿಂಗ್ ನ ಫಿಲಿಪ್ ವರ್ಣೀಯ ಗಾಯಕರ ತಂಠವನ್ನು ಬಳಸುವ ಮೂಲಕ ಇನ್ನೂ ಹೆಚ್ಚು ಜನರನ್ನು ತಲುಪುವ ಸಲುವಾಗಿ ಅಂತಹ ಹಾಡುಗಾರರ ಶೋಧದಲ್ಲಿದ್ದನು. ಕೀಸ್ಕರ್ "ಸನ್ ಆಗಾಗ್ಗೆ "ನೀಗ್ರೂ ಧ್ವನಿ ಮತ್ತು ನೀಗ್ರೋ ಅನುಭವ ಕೊಡುವ ಬಿಳಿಯ ಗಾಯಕನೊಬ್ಬ ದೊರೆತರೆ ಬಿಲಿಯನ್ ಡಾಲರ್ ಗಳನ್ನು ಸಂಪಾದಿಸಬಲ್ಲೆ" ಎನ್ನುತ್ತಿತ್ತು" ಎಂದಿದ್ದಾರೆ. ಜುಲೈ ಮಾಸದಲ್ಲಿ ಕೀಸ್ಕರ್ "ವಿತೌಟ್ ಯು" ಎಂಬ ಒಂದು ಬಲ್ಲಾಡ್ ನ ರೆಕಾರ್ಡಿಂಗ್ ನ ತುಣುಕನ್ನು ಕೇಳಿ ಅದು ಈ ಹದಿಹರೆಯದ ಗಾಯಕನಿಗೆ ಸೂಕ್ತವಾಗಬಹುದೆಂದುಕೊಂಡನು. ಕರೆಗೆ ಓಗೊಟ್ಟು ಪ್ರೀಸ್ಲಿ ಸ್ಟುಡಿಯೋಗೆ ಬಂದು ಪ್ರೀಸ್ಲಿ ಆ ಹಾಡುಗಳನ್ನು ಹಾಡಿದರೂ ಏಕೋ ಅದು ಸೂಕ್ತವೆನಿಸಲಿಲ್ಲ. ಹಾಗಿದ್ದಾಗ್ಯೂ ಫಿಲಿಪ್ ಪ್ರೀಸ್ಲಿಗೆ ತನಗೆ ತಿಳಿದಿರುವ ಎಲ್ಲಾ ಹಾಡುಗಳನ್ನೂ ಹಾಡಲು ಹೇಳಿದ. ಗಾಯನ ಕೇಳಿ ತಕ್ಕ ಮಟ್ಟಿಗೆ ಪ್ರಭಾವಿತನಾದ ಫಿಲಿಪ್ ಸ್ಥಳೀಯ ಸಂಗೀತಗಾರರಾದ ಗಿಟಾರ್ ವಾದಕ ವಿನ್ ಫೀಲ್ಡ್ "ಸ್ಕಾಟಿ" ಮೂರ್ ಮತ್ತು ಅಪ್ ರೈಟ್ ಬ್ಯಾಸ್ ವಾದಕ ಬಿಲ್ ಬ್ಲ್ಯಾಕ್ ನನ್ನು ಕರೆದು ಪ್ರೀಸ್ಲಿಯೊಡನೊಡಗೂಡಿ ಒಂದು ರೆಕಾರ್ಡಿಂಗ್ ಸೆಷನ್ ಇಟ್ಟುಕೊಳ್ಳಲು ನಿರ್ಧರಿಸಿದ.
ಅಕ್ಟೋಬರ್ 9, 1973ರಂದು ಪ್ರೀಸ್ಲಿಗೆ ವಿವಾಹ ವಿಚ್ಛೇದನ ದೊರಕಿತು. ಅವನ ಆರೋಗ್ಯ ಹದಗೆಡುತ್ತಿತ್ತು. ಆ ವರ್ಷ ಎರಡು ಬಾರಿ ಬಾರ್ಬಿಟ್ಯುರೇಟ್ ನ ಸೇವನೆ ಹೆಚ್ಚಾಗಿ, ಮೊದಲನೆಯ ಸಲ ತನ್ನ ಹೊಟೆಲ್ ನ ಕೊಠಡಿಯಲ್ಲಿಯೇ ಮೂರು ದಿನ ಕೋಮಾದಲ್ಲಿ ಇದ್ದನು. 1973ರ ಕಡೆಯ ಭಾಗದಲ್ಲಿ ಡೆಮೆರಾಲ್ ಚಟದ ಪರಿಣಾಮವಾಗಿ ಅವನನ್ನು ಅರ್ಧ ಕೋಮಾ ಪರಿಸ್ಥಿತಿಯಲ್ಲಿ ಆಸ್ಪತ್ರೆಗೆ ಸೇರಿಸಲಾಯಿತು. ಅವನ ಪ್ರಮುಖ ವೈದ್ಯ ಡಾ.ಜಾರ್ಜ್ ಸಿ ನಿಖೋಪೌಲಸ್ ನ ಪ್ರಕಾರ ಪ್ರೀಸ್ಲಿಯು "ವೈದ್ಯರಿಂದ ಮಾದಕ ವಸ್ತುಗಳನ್ನು ಪಡೆಯುತ್ತಿರುವುದರಿಂದ ಅವನು ಮಾಮೂಲಿ ಮಾದಕವ್ಯಸನಿಯು ಪ್ರತಿದಿನ ಬೀದಿಯಲ್ಲಿ ಕೊಳ್ಳುವುದರಿಂದ ಅನುಭವಿಸುವ ಪರಿಣಾಮಗಳು ಆಗುವುದಿಲ್ಲವೆಂದು ನಂಬಿದ್ದ". ಅವನು ಮರಳಿದ ದಿನದಿಂದಲೂ ವರ್ಷಗಳುರುಳಿದಂತೆ ನೇರ ಪ್ರದರ್ಶನಗಳನ್ನು ಹೆಚ್ಚು ಹೆಚ್ಚು ನೀಸುತ್ತಾ ಬಂದು, 1973ರಲ್ಲಿ ೧೬೮ ಕಚೇರಿಗಳನ್ನು ನೀಡಿದ್ದು ಅವನ ಜೀವನದ ಅತ್ಯಂತ ಅವಿಶ್ರಾಂತ ಅವಧಿಯಾಗಿತ್ತು. ಆರೋಗ್ಯ ಕ್ಷೀಣಿಸುತ್ತಿದ್ದರೂ, 1974ರಲ್ಲಿ ಅವನು ಮತ್ತೊಂದು ತ್ರಾಸದಾಯಕ ಪ್ರವಾಸವನ್ನು ಕೈಗೊಂಸನು.
ಪ್ರೀಸ್ಲಿಯು ಮಿಲಿಟರಿ ತರಬೇತಿ ಪಡೆತೊಡಗಿದ ಕೆಲ ದಿನಗಳಲ್ಲಿ ಎಡ್ಡೀ ಫಡಲ್ ಎಂಬ ಟೆಕ್ಸಾಸ್ ನಲ್ಲಿ ಇವನು ಭೇಟಿಯಾಗಿದ್ದ ೊಬ್ಬ ುದ್ಯಮಿಯು ಅಲ್ಲಿಗೆ ಬಂದನು. ಫಡಲ್ ನು ಪ್ರೀಸ್ಲಿಗೆ ತನ್ನ ಗಾಯನಜೀವನ ಕೊನೆಯಾಗಿದೆ ಎಂದು ತಿಳಿದಿದ್ದಾನೆ ಎಂದು ನುಡಿದು "ಅವನು ಅದನ್ನು ದೃಢವಾಗಿ ನಂಬಿದ್ದಾನೆ" ಎಂದನು. ಜೂನ್ ನ ಆದಿಯಲ್ಲಿ ಎರಡು ವಾರದ ರಜೆಯಲ್ಲಿ ಪ್ರೀಸ್ಲಿ ನ್ಯಾಷ್ ವಿಲ್ಲೆ ಯಲ್ಲಿ5 ಹಾಡುಗಳನ್ನು ರೆಕಾರ್ಡ್ ಮಾಡಿದನು. ತರಬೇತಿಗೆ ಹಿಂತಿರುಗಿದನು ಪ್ರೀಸ್ಲಿ. ಆದರೆ ಆಗಸ್ಟ್ ನ ಆದಿಯಲ್ಲಿ ಅವನ ತಾಯಿಗೆ ಹೆಪಟೈಟಿಸ್ ಇರುವುದು ತಿಳಿದುಬಂತು, ಆಕೆಯ ಸ್ಥಿತಿ ಬಿಗಡಾಯಿಸಿತು. ತುರ್ತು ರಜೆ ಪಡೆಉ ಪ್ರೀಸ್ಲಿ ಆಗಸ್ಟ್ 12ರಂದು ಮೆಂಫಿಸ್ ಗೆ ಅವಳನ್ನು ಕಾಣಲು ಬಂದನು. ಎರಡು ದಿನಗಳ ನಂತರ, ತನ್ನ 46ನೆಯ ವಯಸ್ಸಿನಲ್ಲಿ ಆಕೆ ಕೊನೆಯುಸಿರೆಳೆದಳು. ಪ್ರೀಸ್ಲಿ ದುಃಖಸಾಗರದಲ್ಲಿ ಮುಳುಗಿದ. ಅವರ ಸಂಬಂಧವು ಅವನು ವಯಸ್ಕನಾದನಂತರವೂ ಗಾಢವಾಗಿಯೇ ಇದ್ದು, ಪ್ರೀಸ್ಲಿ ಅವಳೊಡನೆ ಮಗುವಿನ ಮುದ್ದು ಮಾತಿನಲ್ಲೇ ಮಾತನಾಡುತ್ತಿದ್ದನು ಮತ್ತು ಪ್ರೀತಿಯ ಅಡ್ಡ ಹೆಸರುಗಳಿಂದಲೇ ಕರೆಯುತ್ತಿದ್ದನು.
ತನ್ನ ವ್ಯಾಸಂಗದ ಜೂನಿಯರ್ ವರ್ಷದಲ್ಲಿ ಪ್ರೀಸ್ಲಿಯು ಕಪೋಲಕೇಶ ಬೆಳೆಸಿಕೊಂಡು, ತಲೆಗೂದಲಿಗೆ ಗುಲಾಬಿಯೆಣ್ಣೆ ಮತ್ತು ವ್ಯಾಸಲೀನ್ ಬಳಸಿ ಶೃಂಗರಿಸಿಕೊಂಡು, ತನ್ನ ಸ್ವರೂಪದ ಮೂಲಕ ತನ್ನ ಸಹಪಾಠಿಗಳ ನಡುವೆ ಎದ್ದುಕಾಣುವಂತಾದನು. ಬಿಡುವಿನ ವೇಳೆಯಲ್ಲಿ ಅವನು ಮೆಂಫಿಸ್ ನ ಸ್ಪಂದನಭರಿತ ಬ್ಲೂಸ್ ತಾಣವಾದ ಬಿಯಾಲೇ ಸ್ಟ್ರೀಟ್ ಗೆ ಬಂದು ಲ್ಯಾನ್ಸ್ಕೀ ಬ್ರದರ್ಸ್ ಎಂಬ ಅಂಗಡಿಯ ಕಿಟಕಿಗಳಲ್ಲಿ ತೂಗುಹಾಕಲ್ಪಟ್ಟ ವಿಚಿತ್ರವಾದ, ಥಳಗುಟ್ಟುವ ಬಟ್ಟೆಗಳತ್ತ ಆಸೆಗಣ್ಣುಗಳಿಂದ ನೋಡುತ್ತಲಿರುತ್ತಿದ್ದನು. ಅವನು ಸೀನಿಯರ್ ದರ್ಜೆಗೆ ಬರುವಾಗ ಆ ಉಡುಪುಗಳನ್ನು ಧರಿಸುವ ಮಟ್ಟ ತಲುಪಿದ್ದನು. ಸಭೆಗಳ ಹೊರಗೆ ಹಾಡುಗಾರಿಕೆಯ ಕಾರ್ಯಕ್ರಮ ನೀಡದಿರುವ ಗುಣವನ್ನು ಹತ್ತಿಕ್ಕಿ ಪ್ರೀಸ್ಲಿ ಏಪ್ರಿಲ್ 1953ರಲ್ಲಿ ಹ್ಯೂಮ್ಸ್ ನ "ವರ್ಷದ ಗಾಯಕ" ಸ್ಪರ್ಧೆಯಲ್ಲಿ ಪಾಲ್ಗೊಂಡನು. ಹಾಡುತ್ತಾ, ಗಿಟಾರ್ ನುಡಿಸುತ್ತಾ, ಟೆರೆಸ್ಸಾ ಬ್ರೂಯರ್ ನ "ಟಿಲ್ ಐ ವಾಲ್ಟ್ಜ್ ಎಗೇಯ್ನ್ ವಿತ್ ಯೂ" ಹಾಡಿನಿಂದ ತನ್ನ ಗಾಯನ ಆರಂಭಿಸಿದನು. ಆ ಪ್ರದರ್ಶನವು ಅವನು ಶಾಲೆಯಲ್ಲಿ ಪ್ರಸಿದ್ಧನಾಗಲು ಸಹಾಯಕವಾದಂತೆ ತೋರುತ್ತದೆ.
ಡಿಸೆಂಬರ್ ನಾಲ್ಕರಂದು ಪ್ರೀಸ್ಲಿಯು ಸನ್ ರೆಕಾರ್ಡ್ಸ್ ಗೆ ಬಂದಾಗ ಅಲ್ಲಿದ್ದ ಜೆರ್ರಿ ಲೀ ಲೂಯಿಸ್ ಮತ್ತು ಪೆರ್ಕಿನ್ಸ್ ರೊಡನೆ ಜ್ಯಾಮ್ ಆಗಿ ಹಾಡುಗಳನ್ನು ರೆಕಾರ್ಡ್ ಮಾಡಿಸನು. ಫಿಲಿಪ್ಸ್ ನಿಗೆ ಎಲ್ವಸ್ ನ ಹಾಡುಗಳ ಬಿಡುಗಡೆ ಮಾಡುವ ಅಧಿಕಾರವಿರದಿದ್ದರೂ ಆ ಅವಧಿಯನ್ನು ರೆಕಾರ್ಡ್ ಮಾಡಿಕೊಂಡಿದ್ದನು. ಈ ಫಲಿತವು "ಮಿಲಿಯನ್ ಡಾಲರ್ ಕ್ವಾರ್ಟೆಟ್ " ಎಂದೇ ದಂತಕಥೆಯಾಯಿತು - ಜಾನಿ ಕ್ಯಾಷ್ ನೂ ಇದರಲ್ಲಿ ವಾದನ ನುಡಿಸಿರುವನೆಂದು ಬಹಳ ಕಾಲ ನಂಬಲಾಗಿದ್ದರೂ, ವಾಸ್ತವವಾಗಿ ಅವನು ಫಿಲಿಪ್ಸ್ ನ ಆಗ್ರಹದ ಮೇರೆಗೆ ಛಾಯಾಚಿತ್ರ ತೆಗೆಸಿಕೊಳ್ಳಲು ಮಾತ್ರ ಕೆಲವೇ ಹೊತ್ತು ಅಲ್ಲಿದ್ದನಷ್ಟೆ. ವರ್ಷಾಂತ್ಯದಲ್ಲಿ ವಾಲ್ ಸ್ಟ್ರೀಟ್ ಜರ್ನಲ್ ಪ್ರೀಸ್ಲಿಯ ಸರಕುಗಳೆಲ್ಲಾ ಮಾರಾಟ ವಾದುದರಿಂದ ರೆಕಾರ್ಡ್ ಗಳ ಹೊರತಾದ $22 ಮಿಲಿಯನ್ ಮತ್ತು "ಬಿಲ್ ಬೋರ್ಡ್ " ಪ್ರಕಾರ ಹಾಡುಗಳ ಶ್ರೇಷ್ಠತೆಯ ಪಟ್ಟಿ ಪ್ರಕಟಿಸಲು ಆರಂಭಿಸಿದಂದಿನಿಂದಲೂ ಇವನು 100 ಹಾಡುಗಳನ್ನು ಅಗ್ರಸ್ಥಾನಕ್ಕಿತ್ತ ಏಕೈಕ ಕಲಾವಿದನೆಂದೂ ದಾಖಲಿಸಿದವು.
ಅವನು ಹಿಂದಿರುಗಿದ ನಂತರ ಬಿಡುಗಡೆಯಾದ ಮೊದಲ ಚಲನಚಿತ್ರ ಧ್ವನಿಮುದ್ರಿಕೆ . ಬ್ಲೂಸ್ ಅಕ್ಟೋಬರ್ ನ ಬಲು ಬೇಡಿಕೆಯ ಆಲ್ಬಮ್ ಆಗಿತ್ತು. ಅವನ ಮೊದಲ ಪೂಜ್ಯತೆಗೆ ಸಮಭಂಧಿತ ರೆಕಾರ್ಡ್ ಆದ ಹಿಸ್ ಹ್ಯಾಂಡ್ ಇನ್ ಮೈನ್ ಎರಡು ತಿಂಗಳ ನಂತರ ಬಿಡುಗಡೆಯಾಯಿತು. ಅದು ಅಮೆರಿಕದ ಪಾಪ್ ಪಟ್ಟಿಯಲ್ಲಿ 13ನೆಯ ಸ್ಥಾನವನ್ನು ಹಾಗೂ ಬಿರಟನ್ನಿನಲ್ಲಿ 3ನೆಯ ಸ್ಥಾನವನ್ನೂ ಪಡೆಯಿತು. ಗಾಸ್ಪೆಲ್ ನ ಆಲ್ಬಮ್ ಒಂದು ಹೀಗೆ ಮಾರಾಟವಾಗಿದ್ದು ಅತಿಶಯವೇ. ಫೆಬ್ರವರಿ 1961ರಲ್ಲಿ ಇವನು ಮೆಂಫಿಸ್ ನ 24 ಸಂಘಗಳಿಗೆ ದೇಣಿಗೆ ನೀಡುವ ಸಲುವಾಗಿ ಒಂದು ಸಹಾಯಾರ್ಥ ಪ್ರದರ್ಶನ ನೀಡಿದನು. ಅಂದಿನ ಭೋಜನಕೂಟದಲ್ಲಿ ರ್ಕಾ ಯು ವಿಶ್ವದಾದ್ಯಂತ ಅವನ ರೆಕಾರ್ಡ್ಗಳ ಮಾರಾಟ 75 ಮಿಲಿಯನ್ ಮುಟ್ಟಿದೆಯೆಂದು ಘೋಷಿಸುವ ಒಂದು ಸ್ಮರಣಿಕೆಯನ್ನು ನೀಡಿತು. ಮತ್ತೊಂದು ಸಹಾಯಾರ್ಥವನ್ನು ಪರ್ಲ್ ಹಾರ್ಬರ್ ಮೆಮೋರಿಯಲ್ ಗಾಗಿ ಮಾರ್ಚ್ 25ರಂದು ಹವಾಯಿಯಲ್ಲಿ ನೀಡಲಾಯಿತು. ಈ ಪ್ರದರ್ಶನದ ನಂತರ ಏಳು ವರ್ಷಗಳ ಕಾಲ ಪ್ರೀಸ್ಲಿ ಸಾರ್ವಜನಿಕ ಪ್ರದರ್ಶನ ನೀಡಲಿಲ್ಲ.